'Kotxina' | Iritzia | Berria\nErratzari gainetik trapua jarri eta hormak garbitu behar nituzkeela esan dit. Gutxigatik ez naiz atzeraka erori. Lantzean baten azulejuak garbitzea gutxi balitz bezala, margotutako paretetan ere erratza pasatu behar da; baina ez zikintzeko, gainetik trapu bat jarrita.\n«Gaur ere ez daukazu nondik heldu», esaten zidaten umetan. Ez zitzaidan asko gustatzen hori entzutea, baina altzoan hartu nahi nindutenek zail izaten zuten garbi neukan gorputz atalen batetik eusten. Ez dakit nola konpontzen nintzen, baina beti nengoen besteak baino zikinago. Jartzen zizkidaten arropa dotoreak, zapata paristarrak, baina ez nuen bakerik izaten dena belztu arte. Ez zitzaidan asko inporta esaten zutenak: ondo pasatzea zen asmoa. Plastikako klasean, bazkari familiarretan, parrandetan... beti amaitu dut besteak baino zikinago.\nEta ia berrogei urte daramatzat kotxinismoa disimulatzen. Umetan goitik beheraino zikin-zikin ibiltzen zen neska hura garbia dela erakusten diot munduari. Hala ere, ez naiz hasiko erratzari trapua jarri eta ez dakit zertan. Nahiago dut neure esentziara itzuli burua galdu baino lehen. Lehen ondo pasatzea nuen helburu eta orain ere bai. Ez ditut tabernan, larrutan edo irakurtzen pasa ditzakedan orduak erratzari trapua jarri eta sabaiak garbitzen pasatuko.


Smartwatch nondik erosi - MagazineNP\nAsteazkena, iraila 22, 2021\nNondik erosi Smartwatch-a\nEskuragarri dauden erloju adimendunik onenen bila bazabiltza, AliExpress-en bat aurkitu behar duzu - munduko handizkako eta txikizkako erosketa munduko gune handiena. Hemen, bitxietatik hasi eta produktu elektronikoetaraino arropak aurki ditzakezu.\nAliExpress inoiz ez da prezio, aukeraketa eta erosotasunean irabaziko. Egunero linean soilik eskaintzen diren eskaintza esklusiboak, denden salmentak eta kupoirik gabeko eskaintzak eskaintzen dira, aurrerapena lortzeko, are gehiago aurrezten duzun bitartean. Hala ere, agian azkar jokatu beharko duzu, iwo eight izendatutako smartwarch iphone topak laster AliExpress-en gehien saltzen diren salduenetariko bat izango baita. Orduan, zeren zain zaude?\nZure diruarengatik erloju adimendunik onenak lortzen dituzula ziurtatzeko modu batzuk daude eta horietako bat erloju adimenduna non erosi begiratzea da. Aliexpress-en erloju adimendunak erosteko modu desberdinak daude, baina denek egiten duten modu nagusia smartwarch iphone izendatzaile bat erabiliz da.\nHau da Ali express-eko erloju adimendunek dakartzaten ezaugarri, funtzio eta abantaila guztiak ikusteko modurik onena. Horrela, eskuineko oinez has zaitezke, badakizula zein izendatzaile egokituko den zure beharretara, desioetara eta gustukoetara.\nErloju adimenduna non erosi erosteko beste modu bat internet bidez da. Aliexpress asko ezagutzen ez duen jende asko dago, are gutxiago erloju adimenduna non erosi. Beno, albiste ona da dagoeneko tokia aurkitu duzula! Internet da.\nInternet gauza paregabea aurkitzeko leku aproposa da eta, batez ere, erloju adimendunak eskuratzeko lekurik onena. Denbora eta ikerketa apur batekin, eskaintzarik onenak aurki ditzakezu. Internet informazioz betetako datu base erraldoi bat da. Munduan edozein lekutan zoazela ere, Interneteko dendari bat aurki dezakezu, edozein lekutatik, erloju adimendunak, erlojuak, osagarriak, tramankuluak, elektronika eta beste eskaintzen dituena.\nZuretzako eta bilatzen ari zaren guztientzako eskaintza handiak dituen dendaria aurkitu ondoren, egin behar duzun guztia bilatzen ari zaren erloju adimendunak aukeratu eta bidaltzea da. Ez dago denbora galdu beharrik ezaren erdian, interesatzen zaizun erloju adimendun jakin baten bila dabiltzan webgune anitzetan bilatzen. Besterik gabe, eska ditzakezu, linean ordaindu eta bidali.\nEz duzu azken unera arte itxaron behar eskaera iristeko, eta hori ere abantaila handia da. Asteak edo hilabeteak igaro daitezke eskaera bidaltzeko, baina arazorik gabe bidaliko zaituzte. Hori guztia eta gehiago posible dira lineako ikerketa txiki batekin.\nErloju adimendunak erosteak nola eragin dezake zuretzat? Egia esan, abantailak prezioaz haratago doaz, erloju adimendunek konektatuta egoteko eta denboraren eta beste funtsezko informazioaren jarraipena egiten laguntzen baitute denbora errealean. Lagunekin eta senideekin konektatuta egoteko ere laguntzen dizute, bere azken eguneratzeetara berehala sartzeko.\nBeraz, galdera da: nola aurki ditzakezu gehiago egiten lagunduko dizuten erloju adimendunak eta horrek ere eragina izango du? Erantzun erraza Interneten bilaketak egitea da, ondoren emaitzak webgune desberdinen bidez murriztea eta haien eskaintzak egiaztatzea.\nLineako saltokiek beti eskaintzen dituzte beherapenak, baina beti da ona azken erabakia hartu aurretik eskaintza desberdinak lortzea. Horrela, nahi dituzun bakoitzak eskaintzen dituen prezioak, ezaugarriak, funtzioak eta bestelako ezaugarriak alderatu ahal izango dituzu.\nAipatu beharra dago orain baino askoz webgune gehiago daudela - gizonak, emakumeak, haurrak, kirolak eta askoz gehiago daude erloju adimendunak! Marka garrantzitsuenetako batzuek pertsonalizatutako erloju adimendunak eskaintzen dituzte gustu guztietara egokitzeko! Ez dago erloju adimendun egokienak aurkitzeko modu hoberik Ali Express-en erosita baino.\nNon erosi dezaket SANLEPUS Smartwatch prezio baxua?\nNon erosi dezaket Oshen Watch?\nKoreTrim erlojua erosi aurretik kontuan hartu beharreko gauza garrantzitsuak


Cosy Corner: Gogoeta egiteko elkarrizketa...\nGogoeta egiteko elkarrizketa...\nBiologo eta monje budista den Matthieu Ricard-en ustez zoriontasuna ez da akiduraz amaitzen den bukaezin plazer-segida, izaera bat baizik. Eta, horrela bada, gure seme-alabek ez lukete zoriontsu izaten ikastolan ikasi beharko, bai eta zintzo izaten ere? Ez al da hori, agian, gaur egungo edozein amak edo aitak nahi dutena?\nInteresgarria iruditu bazaizu eta hausnarketa egiten jarraitu nahi baduzu, agian klik egin beharko zenuke ondoren daukazun beste lotura honetan. Bideoan Richard Gerver-ek irakasleei irakaskuntzako grina eta ikasleei ikaskuntzako plazera itzultzeaz sinesten duela ikus dezakegu...\n"Los niños/as de hoy son probablemente\nla generación más sofisticada que jamás haya existido."\nEta, amaitzeko, azken gomendioa. Kasu honetan "eztabaidarako", beharbada...?\n"La antigua forma de enseñar es aburrida;\nla nueva se basa en que los chicos aprendan solos."\nPublicado por mikel en 2:36\nEtiquetas: bideojolasak, hezkuntza, irakaskuntza, redes


Fusioa eta omenaldiak protagonista Musika Aitzaki Zikloaren datozen hitzorduetan | Donostiako Musika Hamabostaldia\nAnder Telleriak, Tetraphilla Ensemblek eta Anna Margulesek Juan Sebastian Elkanoren Munduaren inguruko lehenengo biraren 500. urteurrena oroituko dute.\nBere heriotzaren hamargarren urteurrena betetzen den honetan, Xabier Lete gogoan izango duen kontzertua hartuko du Urnietak Zikloari itxiera emateko.\nMusika Aitzaki Zikloak aurrera darrai eta zenbait hitzordu aurreikusi ditu datozen egunetarako, bai Gipuzkoan, bai Araban. Proposamen bitxia aurkeztuko dute Abuztuaren 16an Agurain-en Pablo Mezzelani (musika-tresna multietnikoak), Pedro Aguinaga (biolina) eta Loreto Aramendi (organoa) musikariek osatzen duten hirukoteak. Organo Ziklora bertaratu zen entzulegoak programa bera entzuteko aukera izan zuen hilabete hasieran, izan ere, Deban eta Usurbilen aritu baiziren aipatu zikloaren baitan. Hala, programa eklektikoa aurkeztuko dute, “Vientos y Piedras” izenburua ere daramana. Batetik, Buxtehude, Nebra, Jiménez, Distler eta Martín i Coll egileen musika jorratuko dute, eta bestetik, instrumentu multietnikoak bitarteko, Armenia, Bolivia eta Afganistaneko doinuak ezagutzeko beta izango da. Doako hitzordua 19:30ean izango da Aguraingo Santa Maria Elizan.\nBi egun beranduago, “Horos”. Juan Sebastian Elkano: 500 urte Lurarren lehen zirkumnabegaziotik emanaldia hartuko du Getariak. Proiektuaren gidaritzan daude Ander Telleria eta bere akordeoi mesotonikoa: hots, aldi berean bi afinazio desberdinetan soinu egin dezakeen musika-tresna. Telleriaren esanetan, “tenperamentu mesotonikoa darionean, Errenazimentura mugitzen gaitu eta ñabardura, tentsio eta emozio ugari harrapa daitezke, erabateko zentzua ematen diotena garai hartako musikari”. Tetraphilla Ensemble ahots laukotea eta Anna Margules txirulariarekin batera, Telleriak obra garaikideak Errenazimentuko partitura zenbaitekin tartekatuko ditu, esaterako Antonio de Cabezón, Francisco Guerrero edota Juan de Anchietaren lanekin. Abuztuaren 18an jardungo dira 20:30ean Getariako San Salvador Elizan. (Gonbidapenarekin).\nMusika Aitzaki Zikloaren hurrengo geltokia Arabako Oion herria izango da; ahotsa eta organoaren doinuak batzen dituen proposamena hartuko du abuztuaren 19an. Lucía Gómez mezzosopranoa eta Alize Mendizabal, Donostiako Koruko Andre Mariaren Basilikaren organista titularra, biok biotara jardun dira dagoeneko aurtengo Organo Zikloan, hain justu. Oraingo honetan, Erdialdeko Europako errepertorio barrokoaren soinua estimatzeko aukera emango duen programa landuko dute Arabako organorik gazteenean. Bach, Buxtehude eta Händel-en organorako obrak entzungo dira, Vivaldi, Händel eta Purcell-en aria batzuekin batera. Oiongo Andra Mariaren Elizak hartuko du kontzertua abuztuaren 19an, 20:00etan.\nIbilbidea Urnietan amaituko da abuztuaren 26an eta sarrerak jada agortu dira. Bere heriotzaren hamargarren urteurrena betetzen den honetan, omenaldi bero eta hunkigarria eskainiko zaio Xabier Lete-ri (1944-2010). Urnietan izango da, bere herri kuttunean, herri hartan bizi izan baizen nagusiki Oiartzunen jaiotako poeta. “Hor zaude nonbait” emanaldian, Antton Valverdek bere lagun minaren letra eta poema hautatuak musikatu ditu. Urteetan burutu du lan zorrotz hau, eta oraingoan Leteren beste musikari-lankide bat izango du alboan, Joxan Goikoetxea soinujole hernaniarra. Klara Mendizabal sopranoaren ahotsak eta Francisco Herrero biolinistak kolore berezia jarriko diote proposamen goxo honi. Ez dira faltako Neguaren zain, Joan zirenei edota Izarren hautsa, klasiko hilezkorrak. Urnietako Sarobe Arte Eszeniko Gunea. Abuztuak 26, 20:00. Sarrerak agortuta.\nSokolov-en kontzertuak bertan behera Santanderren eta Donostian\nSokolov datozen egunotan Santanderren (abuztuak 14) eta Donostian (abuztuak 16) ematekoa zen kontzertuak bertan behera geratu direla jakinarazten dute, atsekabez, Santanderreko Nazioarteko Jaialdiak eta Donostiako Musika...


Ihesaren Prebentzioa Indoren – Calcuta Ondoan\nHasiera Osasuna Ihesaren Prebentzioa Indoren\n2 maiatza 2013\nCalcuta Ondoanek Vishwas Erakundea babesten du Indoren 2006tik ezkero. Indore herrialdean genero inguruko gertakari gehien dituen hirietako bat da.\nGaur egun, genero-perspektiba integratzeko eta instituzionalizatzeko prozesuan gaude Vishwasen bideratzen ditugun GIB programetan, ikuspegi feminista batetik abiatuta.\nProgramak laguntza eskaintzen die GIB/IHES birusa duten pertsonei eta haien familiei. Zerbitzu hauek eskaintzen dizkiete, besteak beste:\nGobernuak emandako antirretrobiral tratamenduaren jarraipena.\nAlor anitzetako zaintza.\nGaixotasun oportunisten jarraipen medikoa eta tratamendua.\nGaixo eta familientzako laguntza psikoemozionala.\nSeme-alaben hezkuntzarako laguntza (GIB duten adin txikikoak edo/eta GIB+ duten pertsonen seme-alabak).\nNorberak lana sortzea.\nEmakumeen erakunde eta sektoreko erakundeekin sarean lan egiteko prestakuntza eta babesa.\nGIBaren inguruan komunitateak sentsibilizatzea, antzerkia eta beste baliabideak erabilita.\nSentsibilizazio kanpainak eta GIB proba azkarra.\nGIBa duten pertsonei babes legala ematea.\nEskoletan sentsibilizazio lanak bideratzea.\nEnpresekin lankidetza-hitzarmenak izatea langileei sentsibilizazio ikastaroak eskaintzeko.\nProstituzioan lan egiten duten gizon, emakume eta transexualekin lan egitea.\nAmak haurrari GIBa transmititzeko prebentzio programa.\nAmaren eta 5 urte azpitik dauden haurren osasunaren jarraipen espezifikoa.\nNBE IHESaren arabera, 2014ean munduan 36,9 milioi pertsonek zuten GIB birusa; 2013an, berriz, Indian 2,1 milioi pertsonek IHESa pairatzen zuten. India munduan gaixo gehien dituen hirugarren herrialdea da.\nGaixotasuna transmititzerakoan garrantzitsua izan dira gizon eta emakumeen artean dauden ezberdintasun sozial eta ekonomikoak. Gizon ezkondu askok harreman sexualak izaten dituzte haien bikotea ez den pertsonekin, eta horrek IHESa hartzeko eta haien emazteei transmititzeko aukerak areagotzen ditu.


Nikomakorentzako etika/Seigarren liburua — Wikiteka\nNikomakorentzako etika/Seigarren liburua\n←Bosgarren liburua Nikomakorentzako etika (K.a. 349) Aristoteles, translated by Javier Aguirre Santos\nSeigarren liburua Zazpigarren liburua→\n3934Nikomakorentzako etika — Seigarren liburuaAristotelesJavier Aguirre SantosK.a. 349\nLehenago erdiko terminoa –eta ez gehiegikeria ezta gabezia ere– aukeratu behar dela eta (20) erdiko terminoa arrazoi zuzenak esaten duen hori dela esan dugunez, azter dezagun hori. Izan ere, aipaturiko aztura guztietan, baita gainerakoetan ere, badago itu antzeko zerbait, eta horri begira gizaki arrazoidunak bere ekintza biziagotu eta moteldu egiten du; eta erdikotasunen nolabaiteko mugak gehiegikeriaren eta gabeziaren artekoak eta arrazoi zuzenaren araberakoak dira. (25) Baieztapen hori egia da, dudarik gabe, baina ez dago batere argi, ezaguera zientifikoa ematen den beste alorretan ere egia baita esatea ez dela ez ahalegin gehiago ez ahalegin gutxiago egin behar, ezta nagikerian egon ere, erdiko terminoa eta arrazoi zuzenak agintzen duen bezala baizik; hala ere, hori besterik jakingo ez bagenu, ez genuke ezer gehiagorik jakingo; adibidez, ez genuke jakingo gorputzari zein tratamendu eman behar zaion (30) norbaitek esango baligu medikuntzak agintzen duen guztia eta sendagileak agintzen duen bezala egin behar dugula. Horregatik, arima-azturei dagokienez, esandakoa egiazkoa izateaz gain, arrazoi zuzena, horren definizioa eta muga zehaztu ere egin behar dira.\nArimaren bertuteak bereizi genituenean, esan genuen batzuk etikoak direla, (1139a) eta besteak, adimenezkoak. Izan ere, bertute etikoei buruz jadanik eztabaidatu dugu; eta lehenik arimari buruz hitz egin ostean, gainerakoei buruz hitz egingo dugu. Izan ere, esana dago lehendik arimaren aldeak bi direla: bata arrazoiduna, bestea irrazionala (5). Eta orain, modu berean banatu behar dugu alde arrazoiduna. Demagun alde arrazoidunak bi direla: bata, bestelakoak izan ezin daitezkeen printzipioak dituzten gauza horiek guztiak ikusteko erabiltzen dugun aldea; bestea, ahalmen hori duten printzipioak dituzten gauzak ikusteko aldea, genero desberdineko gauzei dagokienez arimaren genero desberdineko aldeak ere baitaude berez (10), gauza horiekiko ezagutza baldin badago, nolabaiteko antzekotasunaren eta ahaidetasunaren araberakoa baita. Dei diezaiogun lehenengoari zientifikoa, eta besteari, kalkulatzailea, deliberatzea eta kalkulatzea gauza bera baita, eta inork ez du deliberatzen bestelakoa izan ezin daitekeenari buruz; horrela, bada, alde kalkulatzailea (15) alde arrazoidunaren alde jakin bat da. Beraz, horietako alde bakoitzari dagokionez egoera onena zein den aztertu behar dugu, egoera hori alde bakoitzaren bertutea izango baita, eta bertutea berezko zereginari buruzkoa izango da.\nAriman hiru dira ekintza eta egia zuzentzen dituztenak: sentimena, adimena eta guramena. Horietan sentimena ez da inolako ekintzaren jatorria, eta hori agerikoa da (20) animaliek sentimena badute ere, arrazoizko ekintzetan parte hartzen ez dutelako. Pentsamenduan baieztapena eta ezeztapena direnak, guramenean jazarpena eta ihesa dira. Beraz, bertute morala hautapenezko aztura denez gero, eta hautapena, bere aldetik, guramen deliberatua, arrazoi horregatik arrazoinamendua egiazkoa izan behar da eta guramen zuzena, (25) hautapena bikaina izan dadin, eta arrazoiak esaten duenari guramenak jazarri behar dio. Izan ere, adimen eta egia jakin horiek praktikoak dira; praktikoa eta sortzailea ez den adimen teorikoaren ongia eta gaizkia, egiatasuna eta faltsutasuna dira hurrenez hurren (hori baita adimenaren inguruko ororen zeregina); baina (30) alde praktikoaren eta adimenezko aldearen zeregina, desira zuzenarekin bat datorren egia da. Beraz, ekintzaren sorrera –mugimenduaren abiapuntua, ez helburua– hautapena da, eta hautapenarena, gogoa eta beste zerbaitengatik egiten den arrazoia. Horregatik ez dago hautapenik adimenik gabe, pentsamendurik eta izaera moralik gabe; jokaera ona eta horren aurkakoa ekintzaren eremuan ez baitira pentsamendurik eta aiurririk gabe; (35) eta pentsamenduak, berez, ez du ezer mugitzen, beste zerbaiten kausa eta praktikoa ez bada, horrek pentsamendu sortzailea ere gobernatzen baitu, zerbait egiten duen orok zerbaiti begira egiten duelako (1139b), eta egindakoa ez da helburua erabateko zentzuan (zerbaiti buruzkoa eta zerbaitena bada ere), ekintza bera baizik; ekintza ona helburua baita, eta horren desira. Horregatik, edo hautapena guramenezko adimena da, (5) edo adimenezko guramena, eta horrelako hastapena gizakia da. Igaro den guztia ezin daiteke hautagai izan; adibidez, inork ez du hautatzen Iliona arpilatua izana; izan ere, inork ez du gertaturikoari buruz deliberatzen, gertatuko denari eta gerta daitekeenari buruz baizik; gainera, gertaturikoa ezin liteke ez gertatua izan; horregatik esaten du zuzen Agatonek:\n(10)izan ere, jainkoa botere bakar batez dago gabetua:\negin izan den guztia egin gabe izateazAipamen errorea: Closing </ref> missing for <ref> tag\nHorrela, bada, artea, esanda dagoenez, nolabaiteko egiazko arrazoiaren araberako aztura sortzaile bat da, eta arterik eza, aurkakoa, hots, gezurretako arrazoiaren araberako aztura sortzaile bat, bestelakoa izan daitekeen horri buruzkoa.\nZuhurtziari dagokionez, azter genezake beraren definizioa, (25) zuhur zein gizoni deitzen diogun kontuan hartuz. Izan ere, zuhurra denaren berezkoa izaten omen da bere buruarentzat ona eta onuragarria den horri buruz zuzen deliberatzeko gai izatea, ez alde bateko zentzuan –adibidez, osasunerako, indarrerako–, zentzu orokorrean baizik, ongi bizi izateko, alegia. Horren adierazle dugu gauza jakin bati buruz nolabaiteko helburu on bati begira (30) ongi arrazoinatzen dutenei zuhurrak deitzen diegula, inolako arteren objektua ez diren gaietan. Horrenbestez, orokorrean, gizaki deliberatzailea ere izan daiteke zuhurra. Hala ere, inork ez du deliberatzen bestelakoa izan ezin daitekeenari buruz, ezta berak egin ezin dezakeen horri buruz ere. Beraz, zientzia frogapenen bidez eraikitzen baldin bada, eta bestelakoak izan daitezkeen printzipioak dituzten gauza haiei buruzko frogapenik ez badago (35) (gauza guztiok bestelakoak ere izan baitaitezke), eta ezinbestekoa den horri buruz (1140b) deliberatu ezin bada, zuhurtzia ez daiteke zientzia bat izan, ezta arte bat ere: ez zientzia, egiten dena aldatu daitekeelako, eta ez artea, ekintzaren eta sortzearen generoak desberdinak dira eta. Beraz, geratzen da zuhurtzia, (5) egiazko eta arrazoizko aztura praktikoa izango dela gizakiarentzako ongiari eta gaizkiari buruz. Izan ere, sortzearen helburua eta zuhurtziarena desberdinak dira, baina ekintzarena ezin liteke desberdina izan, ekintza ona bera helburu bat baita. Horrexegatik uste dugu Perikles eta hori bezalakoak zuhurrak direla, bai beraientzat bai gizakientzat ona dena begiets baitezakete; (10) eta pentsatzen dugu administratzaileak eta politikariak horrelakoak direla. Hori dela eta, neurritasuna ere zuhurtziari erantsi ohi diogu, neurritasunak zuhurtzia babesten duen ustean; eta neurritasunak aipaturiko ustea, hots, zuhurtziari buruzkoa, babesten du, atseginak eta atsekabeak ez baitute uste oro deusezten, ezta okertzen ere (adibidez, triangeluaren hiru angeluak (15) eta bi angelu zuzenak baliokideak diren ala ez diren ustea), bakarrik ekintzei buruzko usteak baizik. Izan ere, ekintzen printzipioak ekintzen helburua dira, baina atseginak eta atsekabeak galbideraturiko gizakiari ez zaio printzipioa nabari agertzen, eta, horiek horrela, ez da nabaria ere gizaki horrentzat helburu horri begira dena aukeratu behar izatea, ezta dena egitea nahiago behar izatea ere, bizioa printzipioaren hondatzaile baita (20). Beraz, zuhurtzia gizakientzako ongiei dagokien egiazko eta arrazoizko aztura praktikoa da nahitaez. Are gehiago, badago artearen bertutea, baina ez da zuhurtziarena; eta, beste aldetik, artean borondatez akats egitea nahigarriagoa da, baina zuhurtziari dagokionez, ez, bertuteei dagokienez ere nahigarriagoa ez den bezala. Agerikoa da, beraz, zuhurtzia bertute bat (25) dela eta ez arte bat. Eta, arimaren alde arrazoidunak bi izanik, biotako batena izango da bertutea, iritziak osatzen dituenarena, alegia, bai iritzia bai zuhurtzia bestelakoa izan daitekeenari buruzkoak baitira; hala ere, arrazoizko aztura baino ez da, eta honen adierazle dugu horrelako aztura bat ahatz daitekeela, baina (30) zuhurtzia ez.\nZientzia unibertsala eta beharrez den horri buruzko ustea denez, eta frogagarria denaren eta zientzia ororen printzipioak daudenez (zientzia arrazoizkoa baita), zientifikoki ezagut daitekeenaren printzipioa ez da zientzia izango, ezta artea, ezta zuhurtzia ere, zientifikoki ezagut daitekeena frogagarria baita, baina aipaturiko artea eta zuhurtzia (1141a) bestelakoa izan daitekeenari buruzkoak dira. Hortaz, horiei dagokienez, jakinduriarik ere ez dago, jakintsuari baitagokio zenbait gauzari buruzko frogapenaz baliatzea. Beraz, egia erdiesteko eta bestelakoa izan ala izan ez daitekeen horri guztiari buruz (5) inoiz ez okertzeko erabiltzen ditugun baliabideak baldin badira zientzia, zuhurtzia, jakinduria eta adimena, eta horien artean hiruk (zientziak, zuhurtziak eta jakinduriak, hain zuzen ere) ezin baldin badituzte printzipioak objektutzat izan, printzipioak adimenaren objektuak izango dira.\nArteetan ere, haietan bikainak direnei (10) eransten diegu jakinduria; adibidez, Fidias harri-lantzaile jakintsua eta Polikleto eskultorea direla uste dugu, horrela, jakinduria artearen bikaintasuna besterik ez dela adieraziz. Eta gizaki batzuk zentzu orokorrean direla jakintsuak pentsatzen dugu, eta ez alde bateko zentzuan edo beste zentzu jakin batean, Homerok Margites-en dioenez:\n(15) jakina denez, Jainkoek ez zuten aitzurtzaile egin,\nezta laborari, ezta beste edozertan jakintsu ere.\nHorrela, bada, agerikoa da zientziarik bikainena jakinduria izango dela. Beraz, jakintsuak, printzipioetatik ondorioztatzen dena jakin ez ezik, printzipioei dagokienez egia erdietsi ere egin behar du; hori dela eta, jakinduria adimena eta zientzia izango da, gauza (20) preziatuenen zientzia gorena, alegia. Izan ere, zentzugabea litzateke politika edo zuhurtzia zientzia gorena dela uste izatea, gizakia munduko gauzarik bikainena ez balitz. Beraz, osasuntsua dena eta ona dena gizakientzat eta arrainentzat desberdinak baldin badira, baina zuria dena eta zuzena dena, ordea, beti gauza berbera baldin badira, denek onar lezakete jakintsua dena beti gauza bera dela, baina zuhurra (25) dena, beti da desberdina; izan ere, bere buruari dagokion guztia ongi bereizten duena zuhurra dela esaten da, eta hori zuhurrari eginaraziko zaio. Horregatik esaten da piztia batzuk ere zuhurrak direla, euren bizitzari dagokionez aurrikusteko gaitasuna omen duten piztia horiek, alegia. Bestalde, nabaria da jakinduria eta politika ez direla gauza bera izaten. (30) Izan ere, jakinduria norberaren buruarentzat onuragarria dena ezagutzeari esaten bazaio, jakinduria asko izango dira, ez baita animalia guztientzako ongiari buruzko jakinduria bakar bat izango, bakoitzarentzat jakinduria desberdin bat baizik, izaki guztientzat medikuntza bakar bat ere ez dagoen bezala. Eta gizakia animalia guztietan hobezina dela onartuta ere, egoera ez da ezertan aldatuko, euren naturari dagokionez beste gauza batzuk gizakiak baino askoz ere (1141b) jainkotiarragoak direnak baitaude; adibidez, kosmosa osatzen duten gauza ikusgarrienak, behintzat. Esandakoengatik, hain zuzen, agerikoa da jakinduria berez gauzarik preziatuenenak direnen zientzia eta adimena dela. Horregatik esaten da Anaxagoras, Tales eta horrelakoak (5) jakintsuak direla, eta ez zuhurrak, euren buruentzako onuragarria dena ez dakitela ikustean; eta esaten da haiek gauza bikainak, miresgarriak, zailak eta jainkotiarrak dakizkitela, baina alferrikako gauzak, giza ongiak bilatzen ez dituztelako. Zuhurtzia, ordea, giza kontuei eta deliberagarria den guztiari buruzkoa da. Izan ere, zuhurra denaren zeregina, hain zuzen, (10) gehienbat ongi deliberatzea dela esaten dugu; eta inork ez du bestelakoa izan daitekeenari buruz deliberatzen, ezta nolabaiteko helbururik ez duen horri buruz ere, eta hori ongi egingarri bat izanik. Eta zentzu absolutuan ongi deliberatzen duena da gizakientzat onena, eta, egingarria dena, itutzat hartzen duena arrazoinamenduaren arabera. Zuhurtziak, (15) unibertsala dena ez ezik, banakoa dena ere ezagutu behar du, praktikoa baita, eta ekintza, banakoa denari dagokio. Horregatik, batzuk ere, jakin gabe, dakiten beste batzuk baino praktikoagoak dira, beste zenbait gauzatan esperientzia dutenak bereziki; izan ere, baten batek okela arinak liserigarriak eta osasuntsuak direla jakingo balu, baina ez zein okela diren arinak, ez luke osasuna sortuko; (20) aitzitik, hegaztikiak arinak eta osasuntsuak direla dakienak sortuko du. Zuhurtzia praktikoa da; beraz, biak eduki behar dira, baina zuhurtzia neurri handiagoan. Baina, kasu horretan ere, egon beharko litzateke nolabaiteko arau-emaile bat.\nPolitikagintzak eta zuhurtziak aztura bera dute, baina euren izatea ez da gauza bera. Hiriari dagokion zuhurtzia (25), arau-emailea den aldetik, zuhurtzia legegilea da, eta banakoei dagokienak izen arrunta du, zuhurtzia politikoa, alegia. Hori praktikoa eta deliberatiboa da, lege-dekretua praktikaren azken urratsa baita; horregatik esaten da horiek bakarrik ekiten diotela politikagintzari, horiek bakarrik jarduten baitute eskulangileen moduan. Baina (30) badirudi zuhurtzia gizakiari berari eta banakoari dagokiola bereziki, eta hori da, hain zuzen ere, izen arrunta: zuhurtzia, alegia; gainerakoek, bestalde, ekonomia, legegintza eta politikagintza –eta azken hau deliberatzailea nahiz judiziala– izena dute. Beraz, norberarentzat onuragarria dena jakitean datzan nolabaiteko ezagutza bat egongo da (eta hori oso desberdina da besteei dagokienez); (1142a) eta badirudi bere buruarentzat onuragarria dena dakiena eta horretaz arduratzen dena zuhurra dela; baina politikoak, berriz, muturluzetzat hartzen dira; horregatik dio Euripidesek:\nBaina, nola izan nintzatekeen zuhurra ni,\narmadaren jendetza handiaren artean zenbaki bat izanik,\nnekerik gabe parte berbera har nezakeena? (5)\nGizaki gailenak eta zerbait gehiago egiten dutenak ...\nIzan ere, zuhurrek euren onura bilatzen dute, eta hori egin behar dela uste dute. Eta uste horretatik iritsi zaigu horiek zuhurrak direlako iritzia, hain zuzen ere, norberaren ongia, ekonomiarik (10) eta konstituzio politikorik gabe, beharbada ahalezkoa ez den arren. Gainera, iluna da norberarena nola gobernatu behar den, eta hori aztertu behar dugu.\nEta esandakoaren adierazle dugu gazteak geometrialariak eta matematikariak izan daitezkeela horrelakoetan, baita jakintsuak ere; baina zuhurrak, ordea, ez dirudi izan daitezkeenik. Honen kausa zera da: zuhurtziak banako gauzak ere ditu objektu, esperientziaren bidez ezagutzen direnak, alegia (15); baina gazteak, bere aldetik, ez du esperientzia handirik, esperientzia lortzeak denbora luzea behar izaten baitu. Bestalde, norbaitek hausnar lezake haur bat zergatik bilaka daitekeen matematikari, hain zuzen ere, baina ez jakintsu nahiz fisikari; hau ez ote da izango errealitate matematikoak abstrakzioaren bidez lortzen direlako, eta besteen printzipioak, berriz, esperientziaren bidez, eta horietaz gazteek inolako segurtasunik gabe (20) hitz egiten dute, baina haien printzipioen zerkia begi-bistakoa dutelako? Gainera, deliberatzean gerta daiteke akatsa, bai unibertsalari dagokionez, bai banakoari dagokionez; adibidez, ur astun guztiak txarrak direla edo ur jakin hori astuna dela esatean.\nZuhurtzia zientzia ez dela agerikoa da, esan den bezala banakoari –hots, errealitatearen azken muturrari– baitagokio, (25) eta egingarria dena horrelakoa da. Beraz, adimenaren aurrean kokatzen da, adimena arrazoinamendurik ez duten definizioei buruzkoa baita; zuhurtzia, aldiz, beste muturreko gauzei buruzkoa, sentimenaren bidez bereganatu eta zientziarik ez duten horiei buruzkoa, alegia; ez banakoak direnen sentimena, matematiketan azken errealitate jakin hori triangelu bat dela adierazten diguna bezalakoa baizik, prozesua hor ere geldituko baita muga batean, alegia. Baina azken hori, zuhurtzia baino sentimena da, (30) zuhurtziaren espeziea bestelakoa baita.\nIkertzea eta deliberatzea desberdinak dira, deliberazioa nolabaiteko bilatze bat baita. Baina, deliberazio onari dagokionez ere miatu behar da zer den, zientzia, iritzia, asmamen betea ala beste generoren bat. Ez da zientzia, jakina, ez baita ezagutzen den horretaz ikertzen; eta deliberazio ona deliberazio jakin bat da, eta deliberatzen duenak (1142b) ikertu eta kalkulatu egiten du. Hala ere, asmamen betea ere ez da, asmamen betea arrazoinamendurik gabe eta tupustean eginikoa baita; deliberazioak, aitzitik, denbora luzea behar du, eta esaten da deliberazioz erabakitakoa berehala gauzatu behar dela, (5) baina astiro deliberatu. Halaber, adimen-azkartasuna eta deliberazio ona desberdinak dira: adimen-azkartasuna asmamen bete jakin bat da. Bestalde, deliberazio ona ere ez da inolako iritzia. Hala ere, gaizki deliberatzen duena oker dagoenez, eta ongi deliberatzen duenak zuzen deliberatzen duenez, agerian dago deliberazio ona nolabaiteko zuzentasun bat dela, eta hori ez da zientziaren egokia, ezta iritziarena ere. (10) Izan ere, zientziari ez dagokio zuzentasuna (ezta okerra ere, jakina), eta iritziaren zuzentasuna egia da; bestalde, iritzia ezartzen duen hori guztia zehazturik dago jada. Hala ere, arrazoinamendurik gabe ez dago deliberazio onik. Beraz, pentsamenduaren zuzentasuna izan behar da; hori, hain zuzen ere, oraindik ez da baieztapena, iritzia ere ez baita ikerketa, baizik eta nolabaiteko baieztapen bat dagoeneko, eta deliberatzen duenak, (15) ongi nahiz gaizki deliberatuta ere, bilatu eta kalkulatu egiten du. Baina deliberazio ona deliberazioaren nolabaiteko zuzentasun bat da; horregatik bilatu behar da lehendabizi deliberazioa zer eta zeri buruzkoa den.\nZuzentasunak zentzu bat baino gehiago duenez, agerian dago ez dela edozein zuzentasun, meneraezinak eta ziztrinak harturiko asmoa arrazoinamenduaren ondorioz erdietsiko baitute; beraz, euren deliberazioa zuzena izango da, baina lorturikoa gaizki handi bat; hala ere, badirudi ongi deliberatu izana (20) ongi bat dela; deliberazioaren horrelako zuzentasuna deliberazio ona baita, ongi bat lortzeko gai dena, alegia. Hala ere, ongi bat silogismo faltsu baten bidez ere lor daiteke, hots, egin behar ez dena lortu, ez egiazko termino baten bidez, faltsua den erdiko terminoaren bidez baizik; hortaz, (25) hori ere ez da oraindik izango deliberazio ona, hots, lortu behar dena lortzen den deliberazio onari esker, baina ez egin behar den moduan. Gainera, batek denbora luzez deliberatu eta gero lor dezake ongi bat; beste batek, berriz, berehala; horrenbestez, hura ere ez da oraindik izango deliberazio ona; aitzitik, zuzentasuna onuragarria denari egokitzen zaiona da, objektuari, moduari zein denborari dagokienez. Bestalde, ongi deliberatu izana erabateko zentzuan eta helburu jakin bati begirakoa izan daiteke; beraz, (30) lehenengoa, erabateko helburura eramaten duena da, eta bestea, helburu jakin batera eramaten duena. Beraz, ongi deliberatu izana zuhurrak direnen berezkoa baldin bada, deliberazio ona hauxe izango da: zuhurtzia, egiazko ustea denaren helburuari begira, onuragarria den zuzentasun bat.\nEzagumena eta ezagumen ona –horien arabera gizakiok ezagumentsuak edo ezagumen onekoak direla esaten dugu– (1143a) eta zientzia, edo iritzia, ez dira inolaz ere gauza bera (horrela balitz, denak azkarrak bailirateke), ezta banako zientzia bat ere, medikuntza osasunari edo geometria luze-zabalei dagokien bezala, ezagumena ez baita iraunkor eta (5) mugiezina denari buruzkoa, ezta izatera heltzeko zorian dagoen edozeri buruzkoa ere, aporiak sortu eta deliberazioaren gaia izan daitekeen horri buruzkoa baizik. Horrenbestez, hura eta zuhurtzia gauza berberei buruzkoak dira, baina ez dira gauza bera ezagumena eta zuhurtzia. Izan ere, zuhurtzia arau-emailea da, helburu baitu zer egin behar den, eta zer ez; ezagumena, ostera, (10) judizio-emailea besterik ez da, gauza bera baitira ezagumena eta ezagumen ona, ezagumentsuak edo ezagumen onekoak. Alabaina, ezagumena ez datza zuhurtzia izatean, ezta erdiestean ere; aitzitik, zientziaz baliatzen denean ikasteari ezagutzea esaten zaion bezala, horrela ere, zuhurtziaren berezkoa den horri berari buruz epaitzean (15) eta zuzen epaitzean iritziaz baliatzean, beste gizaki bat mintzatzen denean; ongi epaitzea eta zuzen epaitzea gauza bera baitira. Eta handik etorri da ezagumen izena –honen arabera batzuk ezagumen onekoak direla esan daiteke–, ikastean parte hartzen duen ezagumena, alegia; ezagutzea esaten baitiogu askotan ikasteari.\nDeituriko ulermena –gizaki bat ulermen onekoa dela (20) edo ulermen ona duela esaten dugun horren araberakoa–, zintzoa denaren judizio zuzena da. Horren adierazle hauxe dugu: zintzoa, ulerkor denari esaten diogu gehienbat, eta zintzoa, zenbait gauzari buruz ulerkuntza edukitzeari. Eta ulerkortasuna zintzoa denaren judizio zuzena ematen duen ulermena da; eta zuzena, egiari egokitzen zaiona.\n(25) Aztura horiek guztiak objektu berberara bideratzen dira arrazoipean, ulermenaz, ezagumenaz, zuhurtziaz eta adimenaz mintzatzen garenean, ulermena eta adimena dutela egokitzen baitzaie gizaki beraiei, eta zuhurrak direla eta ezagumentsuak direla gaineratzen dugu, ahalmen horiek guztiak muturrei eta banako gauzei buruzko ahalmenak dira; eta (30) gizaki ezagumentsua ulermen onekoa edo ulerkorra izatea zuhurtziari dagozkion objektuei buruz erabakitzeko gai izatean datza, gizaki on guztiek zintzoa den guztia baterako baitute elkarrekiko harremanetan. Baina egingarriak diren gauza guztiak muturretako eta banako gauzen artean daude eta, horrela, gizaki zuhurrak ezagutu behar ditu; bestalde, adimena eta ulermena ere egingarriak diren gauzei buruzkoak (35) dira, eta gauza egingarriak muturrak dira; adimena, bere aldetik, muturrei buruzkoa da bi norabideetan, bai lehenengo bai azkeneko mugetan sena baitago (1143b) eta ez arrazoinamendua; bata, lehenengo eta mugiezinak diren mugen frogapenena da; bestea –gauza praktikoena–, muturra eta gertagarri denarena eta bigarren premisarena da; horiek dira, hain zuzen ere, helburu den horren printzipioak, unibertsaletara (5) banakoetatik iristen baita. Beraz, horietaz izan behar da sentimena, eta hori sena da. Horregatik dirudi ahalmen horiek berezkoak direla, eta berez jakintsua inor ez bada ere, berez ulermena, ezagumena eta adimena, badira. Honen adierazle dugu haiek adin jakin batzuei jarraitzen dietelako ustea, adin jakin batean adimena eta ulermena gertatzen direlakoa, alegia, natura euren kausa balitz bezala. (Horregatik (10) adimena hasiera eta amaiera da, frogapenak haietatik abiatu eta haiei buruzkoak baitira) Horrela, bada, adinekoak eta zuhurrak diren adituen frogarik gabeko adierazpenei eta iritziei ez diegu frogapenei baino jaramon gutxiago egin behar, esperientziatik sortzen den sena izateagatik zuzen ikusten baitute. Esana dago, beraz, zuhurtzia eta jakinduria zer diren, (15) eta zeri buruzkoa diren bata eta bestea, eta bakoitza arimaren alde jakin baten bertute bat dela.\nBertute haiei dagokienez, baten batek galde liezaioke bere buruari zertan diren baliagarriak, jakinduriak ez baitu gizakia zoriontsua egingo duen ezer aztertzen (20) (ez baita jakinduria inolako sorreraren berezkorik); eta zuhurtzia, hori edukita ere, zertarako da beharrezkoa? Zuhurtzia gizakiarentzat zuzena, noblea eta ona den guztiari buruzkoa bada, eta hori da, hain zuzen ere, gizaki onari egitea dagokiona, hori jakiteak ez gaitu bertuteetan jarduteko gai egingo, (25) bertuteak azturak baldin badira, behintzat –zerbait osasuntsu eta osasungarria dela jakitea ere baliagarria ez den bezalaxe, ez osasuna sortzen duen aldetik, aztura osasuntsuan jatorria duen aldetik baizik; izan ere, medikuntza eta gimnastika edukitzeak ez gaitu haietan jarduteko trebeago egiten. Bestalde, ez bada esan behar gizakia helburu horiei begira zuhurra denik, bertutetsua izatera heltzeko baizik, bertutetsuak direnentzat zuhurtzia ez da batere baliagarria izango, (30) ezta gutxiago ere zuhurtzia ez dutenentzat, haiek beraiek edukitzearen eta zuhurtzia duten besteei men egitearen artean ez baita inolako desberdintasunik izango; eta nahikoa izango genuke osasunari dagokionez egiten dugun bezala jokatu egingo bagenu; izan ere, osasuna izan nahi badugu ere, ez dugu medikuntza ikasi egiten. Honetaz gain, lekuz kanpokoa litzateke jakinduria, nahiz eta bera zuhurtzia baino nagusiagoa izan, horren menpe balego; izan ere, sortzailea den zuhurtziak, hain zuzen ere, agintzen eta manatzen du eginiko gauza bakoitzari dagokionez.\nBeraz, (35) gai horiei buruz mintzatu behar da, orain horiei buruzko zalantzak planteatu besterik egin ez baitugu. (1144a) Lehendabizi, esan dezagun, beraz, aztura haiek, nahitaez, berez direla guragarriak, bata eta bestea arimaren bi aldeen bertuteak direlako, nahiz eta ez batak ez besteak ezer sortu ez. Bigarrenez, sortu ere zerbait sortzen dute, ez medikuntzak osasuna sortzen duen bezala, osasunak bezala baizik; horrela, hain zuzen ere, sortzen du jakinduriak zoriontasuna; (5) izan ere, bertute osoaren zati bat denez, hura edukiz eta gauzatuz zoriontasuna sortzen du.\nGainera, gizakiak zuhurtziaren eta bertute moralaren bidez betetzen du eginkizuna, zeren eta bertuteak xedea zuzen egiten baitu, eta zuhurtziak, horretarako baliabideak. Baina (10) arimaren laugarren aldeak, alde elikagarriak, hain zuzen, ez du horrelako bertuterik, egiterik edo ez egiterik ez baitago bere esku.\nZuhurtzia ekintza onak eta zuzenak egiteko gai inolaz ere egiten ez gaituelako esanari dagokionez, pixka bat goragotik hasi behar dugu, abiapuntutzat honako printzipioa hartuz: izan ere, zuzena dena egiten duten gizaki batzuk oraindik ez direla zuzenak esaten dugun bezala –adibidez, (15) legeek agindutakoa nahi gabe, ezjakitez edo beste edozergatik betetzen dutenak, baina ez haiengatik beraiengatik (nahiz eta egin behar dena eta gizaki bertutetsuak egin behar duen guztia, hain zuzen ere, egin)–, horrela ere, dirudienez, badago aztura jakin baten menpe gauza oro egitea, eta horren ondorioz, ona izatea; esan nahi dut, adibidez, hautapenaz eta egindako gauzengatik haiengatik beraiengatik. (20) Beraz, bertuteak hautapena egiten du zuzena, baina horrengatik berez egiten den guztia ez da bertutearen berezkoa, beste ahalmen batena baizik. Etenaldi bat egin behar dugu eta gai horiei buruz argiago mintzatu.\nBadago, hain zuzen ere, trebetasun izeneko ahalmen bat; eta hau, hainbestekoa da, non (25) ezarritako xedera abiatzen den hori guztia gauzatu eta erdiets dezakeen. Beraz, xedea ederra bada, ahalmena goresgarria izango da, baina maltzurra bada, azerikeria; horregatik, esaten dugu, halaber, zuhurrak trebeak eta azeriak direla. Zuhurtzia ez da ahalmena bera, baina ahalmen hori gabe, zuhurtziarik ez dago; eta aztura hori, (30) arimaren begi horren bidez osatzen da, baina ez bertuterik gabe, esanda eta agerian dagoenez; izan ere, silogismo praktikoek printzipio bat dute, helburua horrelakoa eta onena denez, alegia, edozer izanda ere (aukera dezagun edozein arrazoinamendu aztertzeko); eta gizakia ona ez bada, helburu hori ez da begi-bistakoa, zitalkeriak (35) usteltzen baikaitu eta ekintzaren printzipioei buruz iruzur eginarazten baitigu. Agerikoa da, beraz, ona ez izanik zuhurra izatea ezinezkoa dela.\n(1144b) Beraz, bertutea ere ikertu behar dugu berriro; zuhurtzia trebetasunarekiko gertatu bezala –ez direla gauza bera, antzekoak baizik–, bertutean, hain zuzen ere, oso antzeko egoera gertatzen da, berezko bertutea bertute gailenarekiko. Izan ere, denen ustez, norberaren aiurria nola edo hala berezkoa da, (5) zuzenak, neurrizkoak, adoretsuak eta beste gainerako guztia jaiotzetik baikara; baina, hala ere, ongi gorenaren gisa beste zerbaiten bila gabiltza, eta horrelako azturak beste era batean edukitzea bilatzen dugu. Izan ere, badira berezko azturak, bai haurrengan, bai animaliengan, baina adimenik gabe kaltegarriak dira nabari; (10) Dena dela, badirudi honako hau ongi ikusten dela: ikusmenik gabe mugitzen den gorputz indartsu bat, ikusmenik ez izateagatik, bortizki eror daitekeen bezala, kasu horretan ere gauza bera gerta daiteke; baina gizakiak sena erdiesten badu, bere portaeran nabarmenduko da; eta aztura antzekoa izanik, orduan aztura bertute gorena izango da. Horrenbestez, iritziak eratzen dituen arimaren aldean bi forma (15) –trebetasuna eta zuhurtzia, alegia–, dauden bezala, berdin daude arimaren alde moralean ere bi forma, berezko bertutea eta bertute gorena, alegia, eta horien artean, bertute gorena ez da zuhurtziarik gabe sortzen. Horrexegatik esaten dute batzuek bertute oro nolabaiteko zuhurtzia dela; eta Sokratesek, alde batetik, zuzen bilatzen zuen, baina beste aldetik, oker zegoen; izan ere, bertute oro nolabaiteko zuhurtzia delako ustean oker zebilen; baina zuhurtziarik gabe (20) bertuterik ez dagoela esatean eder mintzatzen zen. Eta horren adierazle badago, oraingo gizaki guztiek, bertutea definitu egiten dutenean, bertutearen aztura eta jomugak zehaztuta gero arrazoi zuzenaren arabera eransten baitiote definizioari; eta arrazoi zuzena da, hain zuzen ere, zuhurtziaren araberakoa dena. Badirudi, beraz, nola edo hala, denek asmatzen dutela (25) horrelako aztura dela bertutea, zuhurtziaren araberako aztura, hain zuzen. Baina, bertutearen definizioari dagokionez, pixka bat aurrerago jo behar da; izan ere, bertutea ez da, besterik gabe, arrazoi zuzenaren araberakoa den aztura, arrazoi zuzenarekin batera doana baizik; eta horrelako kontuei dagokienez, arrazoi zuzena zuhurtzia da. Sokratesek, uste zuen, beraz, bertuteak arrazoiak direla (bertute guztiak ezaguera zientifikoak direla uste baitzuen); (30) guk, aldiz, arrazoiarekin batera doazenak.\nEsandakoarengatik agerikoa da, beraz, zuhurtziarik gabe ezin daitekeela ona izan zentzu gorenean, ezta zuhurra ere bertute moralik gabe. Baina, horrela, bertuteak elkarren artean bereizita daudela baieztatzen duen arrazoinamendu dialektikoa ere gezurta liteke, gizaki bat berez ez baita bertute guztiak izateko gai, (35) bertute jakin bat du jada jasoa, eta beste bat oraindik ez. Hori, hain zuzen ere, litekeena da berezko bertuteei dagokienez, (1145a) baina ez, berriz, gizaki bati erabateko zentzuan ona esaten zaion bertute haiei dagokienez, zuhurtzia besterik ez edukita ere, denak edukiko baititu. Baina, agerian dago, praktikoa ez balitz ere, beharrezkoa izango litzatekeela, arimaren alde honen bertutea delako, eta zuhurtziarik eta bertuterik gabe, hautapena zuzena izango ez delako, batak helburua ezarri eta besteak (5) helbururantz eramaten duten ekintzak eginarazten baititu.\nHalaz ere, zuhurtzia ez zaio jakinduriari nagusitzen, behintzat, ezta alde onenari ere, medikuntza ere osasunari nagusitzen ez zaion bezala; izan ere, ez da horretaz baliatzen; aitzitik, hori nola sortzen den ikusten du. Beraz, zuhurtziak jakinduriarengatik agintzen du, baina ez hura. (10) Gainera, politikagintzak hirian gauza guztiei buruz agintzen duelako, jainkoak gobernatzen dituela esatea bezala litzateke hori esatea.\n↑ Margites poema epiko-burleskoa da; ustezko egilea Homero da.\n↑ Galdutako Filoktetes tragediaren lerroak.\nOrrialdearen azken aldaketa: 15 maiatza 2020, 15:04.


Zine zikloa: Jean-Pierre Melville | BilbaoArte\nZine zikloa: Jean-Pierre Melville\n2018ko irailaren 27tik urriaren 11ra Jean-Pierre Melville zinegile frantziarrari emango dio zine ziklo bat, jatorrizko bertsioan gaztelaniazko azpitituluekin. Lau filma, dokumentala bat eta filma labur bat osatuko dute programazioa. Melville Fundazioa, Institut Français eta A Contracorriente Films-ekin lankidetzan.\nLehen saioaren bigarren emanaldian («Sous le nom de Melville» + «24h de la vie d’un clown»), urriak 5ean, 17:30ean hasiko dira proiekzioak Melville-n zineari buruzko hitzaldi bat izateko 19:00etan.\nDoako sarrera aretoa bete arte.\nZINE BELTZ, BIHOTZ ZURI\nJean Pierre MelvilleREN 101 URTEAK\nIhaz Melvilleren mendeurrena ospatzen zuen artikulu batean, Jordi Bernalek zion: “Melvilleri buruz hitz egitea zine-mitologia garbi eta filme-unibertso boteretsu bati buruz hitz egitea da. Esan genezake zuzendariak bere zinemaren zabalerara egokitu zuela mundua. Zinema hura jaio eta garatzen da aurreikusitako ertz batzuen artean, bere zinefiliak mugatuak”. Eta horrek, ikusi eta ikasiaren zinefiliak, munduko zinemagileen arteko bereizketa erradikala ezartzen du.\nEragin handia dauka, pertsonalitate kreatiboak sortzeko unean, zein lurralde-idiosinkrasiakoa garen, berezko kultura deitu genezakeen hori. Noiz bizi garen ere formak baldintzen ditu. Ekonomia-mailak eta, noski, ideologiak ere bai, zeinean zinemaren kontaketarekiko maitasuna sortu zen.\nBadago berniz erabakigarri bat, hala here, hau daukana jarrera ezagun batez inbestitzen duena: ikusle gisa daukan joera. Besteen zinema ikusten dakitenek dirdira unibertsalagoak dauzkan zinema bat lantzea lortzen dute.\nBesteen zinema kasik ikusten ez duten zinemagileak badira. Haien prestakuntza-prozesuan (dena) ikusi eta ikasi zuten. Geroago, ikusmina lehortu zitzaien, haien handikeria puzten zen bitartean. Beste batzuek, Melville adibidez, ez zuten inoiz ahaztu barruan zeramaten ikuslea, ezta irakurlea, ezta ikasteko inoiz ez dela berandu, ezta inoiz ez dakigula nahiko.\nEsanak esan, Melville, bere filmeak zitaz eta erreferentziaz bete zituen zinemazale amorratuaz gain, zinemari dagokionez oso emankorra izan zen lurralde batean frankotiratzaile bakartia izan zen. Gilles Jacoben Melvilleri buruzko definizioa zorionez ezarri egin zen: “zuzendari amerikarren artean frantsesena eta frantesesen artean amerikarrena”. Beste era batean esanda, Melville herrigabe baten moduan mugitu egin zen, bere gaztaroan erresistentzia frantsesaren kide aktibo izan ondoren. Agian horrexegatik, kanpotarra izan zen bere herrian. Aiurri zailekoa eta jarrera zaputzekoa zela esaten zen, eta honek ez zizkion gauzak samurtu, nahiz eta bere lana eta ospea nouvelle vaguek errespetatu izan. Izan ere, Melville gazte sutuentzako erreferentzia gisa azaltzen da Godard goiztiarrean eta Truffaut ilunenean.\nSusmatu egin daiteenez, bere izena Moby Dick-en idazlearengandik hartu zuen. Dashiell Hammett eta Jack London biak zituen gustoko, seinale ona bere DNA narratiboari dagokionez. Alain Delon eta Jean-Paul Belmondo antzezleen jardunbideak, ez beti ulertuak, duin egin zituen. Eta luzera txikiko baina itzal luzeko filmografia bat landu zuen, arrakastatsu baino ahaztezinagoa.\nHorren aukeraketa bat birpasatuko da orain BilbaoArte Fundazioan, Bilboko Institute Français eta Jean-Pierre Foundation-en elkarlan aktiboarekin batera. Zinema-ondare zeharo interesgarriaekin, eta geroago etortzeko zegoen zinemari itxura ematen lagundu zuten pelikula batzuekin topo bizia dugu.\nZine zikloa: Jean-Pierre Melville (Irailaren 27tik urriaren 11ra)\nIrailak 27, 19:00\nUrriak 5, 17:30*\n*Melville-ri buruzko hitzaldia 19:00\n«Sous le nom de Melville»\n2008 · 76 min · Frantzia · Dokumentala\nJatorrizko izenburua: Sous le nom de Melville\nZuzendaria: Olivier Bohler\nEkoizlea: Raphaël Millet\nMusika: Jessica Lalanne\nArgazkigintza: Julien Selleron\nSoinua: Jean-Luc Peart\nMuntaia: Nicolas Dupouy\nElkarrizketak: Volker Schlondörff, Bertrand Tavernier, Johnnie To, Philippe Labro, Masahiro Kobayashi, André S. Labarthe, Rémy Grumbach, Laurent Grousset, etabar.\nJean-Pierre Melville-n artxiboen eta Jean-Pierre Melville-n filmen laburpenak.\nEkoizpena: Nocturnes Productions\nJean-Pierre Melvillen bizitza eta filmografiari buruzko dokumentala, beste zinemagile batzuekin gauzaturiko elkarrizketak (Johnnie To, Masahiro Kobayashi, Bertrand Tavernier), artxibo irudiak Melville beraren hitzekin eta haren pelikuletako zenbait pasartek osatzen dutena.\n«24 heures en la vie d´un clown»\n1946 • 18 min • Frantzia • Filma laburra / Drama\nJatorrizko izenburua: 24h de la vie d’un clown\nZuzendaria: Jean Pierre Melville\nGidoia: Jean-Pierre Melville\nArgazkigintza: Gustave Raulet, Andre Villard\nMuntaia: Monique Bonnot\nAktoreak: Beby, Maïss\nEkoizpena: Societé Melville Productions\nJean-Pierre Melvillen film labur lehena eta bakarra da, orain arte argitaragabekoa, Melvillek berak testualki aitortu baitzuen ez zuela nahi haren “lehen zirriborro pertsonal hura kajoitik atera zedin”.\nKontakizuna Beby, pailazo profesionalaren egun baten aurkezpena da: oroitzapenak, lana, eta bere egunerokotasuna islatzen dituena.\nIrailak 28, 19:00\nUrriak 8, 19:00\n«Le silence de la mer»\n1949 · 88 min · Frantzia · Drama / Belikoa\nJatorrizko izenburua: Le silence de la mer\nArgazkigintza: Henri Decaë\nMusika: Edgar Bischoff\nMuntaia: Jean-Pierre Melville, Henri Decaë\nAktoreak: Howard Vernon, Nicole Stéphane, Jean-Marie Robain, Ami Aaröe, Georges Patrix, Denis Sadier\nEkoizpena: Jean-Pierre Melville, Edmond Vaxelaire\nOkupaturiko Frantzian, nonbait, gizon bat bere ilobarekin bizi da. Haien etxeko gela huts batean, euren burua derrigorturik ikusten dute ofizial alemaniar bati ostatu ematera. Arratsaldero etxeko mahai nagusian batuko dira edozertaz eztabaidatzeko prest egonen den gizon berri honekin.\nUrriak 1, 19:00\nUrriak 9, 19:00\n«Bob le flambeur»\n1955 • 101 min • Frantzia • Zinema beltz\nJatorrizko izenburua: Bob le flambeur\nGidoia: Auguste Le Breton, Jean-Pierre Melville\nEkoizlea: Jean-Pierre Melville, Serge Silberman\nMusika: Eddie Barclay\nAktoreak: Roger Duchesne, Isabelle Corey, Daniel Cauchy, Guy Decomble, André Garret\nEkoizpena: Play Art, Organisation Générale Cinématographique, Productions Cyme\nMelvillek berak aitortu zuen bezala, “Paris hiriari amodio gutun” honetan, atsekabeturiko heroi batek bere bidea zabalduz doa estiloz beteriko Pariseko azpimunduan barrena, jaka dotoredun arrakastarik gabeko jokalari eta gizon sotil baten ohorearekin. Iruzur perfektuaren bilaketak Sacré Coeur basilika, Montmatre eta Pigalletik pasatzera bultzatuko du protagonista. Parisetik bidaia honetan traizio, sekretu, eta gazte arriskutsu zein seduktore batekin topatuko da protagonista; Bob jokalaria, zeinek bere lapurreta finala gauzatzeko premia izango duen, inspektorearen abisuei aditzeke, laguna ez ezik aurkaria ere izango dena.\nUrriak 3, 18:30\nUrriak 10, 18:30\n«Armée des ombres»\n1969 · 139 min · Frantzia · Drama\nJatorrizko izenburua: L’Armée des Ombres\nEkoizlea: Jacques Dorfmann\nArgazkigintza: Pierre Lhomme\nMusika: Eric de Marsan\nMuntaia: Françoise Bonnot\nArte zuzendaritza: Théo Meurisse\nAktoreak: Lino Ventura, Simone Signoret, Paul Meurisse, Jean-Pierre Cassel, Paul Crauchet\nJatorrizko lanaren egilea: Joseph Kessel\nEkoizpena: Les Films Corona, Fono Roma\nFrantzia 1942, nazien okupazioa suertatu bitartean. Philippe Gerbier, erresistentzia frantsesaren alde esfortzu handiz aritu den ingeniari zibila da, erresistentzia honen ordezkari garrantzitsuenetariko bat delarik. Egun batean poliziaren eskuetan, kontzentrazio esparru batean sartzen dute. Lekualdatze bat profitatuz, ihes egitea lortzen du bat-batekoan. Une honetatik aurrera, bere hitzak lekuko hartuz, erresistentziaren egunerokotasuna, zailtasunak, argiak eta itzalak islatuko ditu filmak.\nUrriak 4, 18:30\nUrriak 11, 18:30\n«Le cercle rouge»\n1970 · 140 min · Frantzia/Italia · Zinema beltz\nJatorrizko izenburua: Le Cercle Rouge\nEkoizlea: Alain Queffelean\nArgazkigintza: Henri Decae\nMuntaia: Marie-Sophie Dubai, Jean-Pierre Melville\nAktoreak: Alain Delon, André Bourvil, Yves Montand, Gian Maria Volonté, François Perier\nEkoizpena: Films Corona, Selenia Cinematográfica\nFrantzian Coreyk kartzela uzten duen aldi berean bere zigorra bete eta gero, Vogelek, Mattei komisario beldurgarriaren zaindupean dagoen kriminalak trenetik ihes egiten du. Garai bateko kide bati lapurtu ostean, Coreyk Vogelekin egiten du topo, eta bitxi batzuen lapurreta zehatz bat egiteko elkarlanean aritzea proposatzen dio.


Plazatik Gaztetxera bertso txapelketa barikuan - Elgeta - Goiena.eus\nPlazatik Gaztetxera bertso txapelketa barikuan\nIrati Agirreazaldegi 2004-04-29 15:02\nPlazatik Gaztetxera bertso txapelketako lehen kanporaketa bariku gauean jokatuko da gaztetxean. Aurrez afaria izango da.\nBertsolaritza sustatzeko eta bertsoek gune berriak irabazteko asmoz Mutrikuko bertso eskolak eta bertako gaztetxeak Plazatik Gaztetxera txapelketa ipini zuten abian, orain dela zenbait urte. Aurtengo edizioa gaur hasiko da, eta lehen kanporaketa Elgetako gaztetxean egingo dute. Finala maiatzaren 29an izango da Mutrikun.\nEskolarteko bertso txapelketetan parte hartzeko adinez nagusiak izan eta gutxieneko maila duten bertsolariak gonbidatu dituzte txapelketara.\nSei bertsolari Kanporaketa saio bakoitzean sei bertsolarik jardungo dute. Elgetakoan honako hauek izango dira:\nJon Unanue (Ermua)\nOihana Bartra (Bilbo)\nMikel Arrillaga (Eibar)\nOier Azula (Lekeitio)\nEnaitz Alustiza (Bergara)\nXumai Murua (Azkaine)\nEpaimahaian Aitzol Astigarraga, Asier Ibaibarriaga eta Uxue alberdi egongo dira. Saioa aurkeztearen ardura, berriz, Sebas Arantzabal elgetarrak izango du eta idazkari lanetan gazte asanbladako kideren batek jardungo du.\nSaioa afal ostean egingo da, 22:00ak aldera, eta afaria gaztetxean bertan izango da. Bertsolariek ofiziotan zortziko nagusian eta txikian kantatuko dute lehenengo eta gero bakarka puntuari erantzunez, hitza emanda eta azkenik gaia emanda bina bertso bota beharko dituzte.


Lurraldearen Zatiko Plan - Wikipedia, entziklopedia askea.\nLurraldearen Zatiko Planak (LZP) Euskal Autonomia Erkidegoko foru aldundiek eta Eusko Jaurlaritzak elkarlean eginiko plangintza urbanistikoak dira. Hauen arabera, eskualdeetako etxegintza, industria, garraio eta bestelakoen beharrizanak aztertzen dira denbora jakin baterako.\nPlangintza hauek probintzia bakoitzeko eskualdeak hartzen dituzten kontutan. Lurralde Plangintzek, EAEko lur baliabideak hobeto erabiltzeko, eta kudeatzeko tresna moduan erabiliko dituzte foru aldundiek. Horrela 2020raino luzatuko da onarturiko lehen plangintzak.\nHiru probintzietan, honako Lurralde Zati Egitasmoak banatzen dira:\nPlangintza hauek garapen aldi desberdinetan daude. 2006ko udazkenean Bilbo Handiko Lurralde Plangintza onartu zen.\nGipuzkoako plangintzak onarpen prozesura heltzear daude eta ezaugarri guztiak erabat garatu dira. Tolosaldeko plangintza hala ere, oraindik garapen fasean dago.\nEusko Jaurlaritzaren plangintzak


Eman eta zabal ezazu munduan offshorea — Eibar.ORG | Eibarko peoria\nHemen zaude: Hasiera / Blogak / Amatiño / Eman eta zabal ezazu munduan offshorea\nEman eta zabal ezazu munduan offshorea\nAmatiño 2012/01/17 22:30\nHurrengo hamarkadan “offshore” energia eolikoak sekulako aukerak eskainiko dituela-eta, Euskadiko Energia Klusterrak lan-talde aproposa sortu zuen 2009an, berehalako etorkizuna zertan izango aztertu eta sektore honetako euskal enpresek euren eskaintza aldez aurretik prestatu zezaten.\nEkimen honen ondorioz iaz argitaratu zen Euskadiko Offshore Energia Eolikoaren Katalogoa non, Energia Klusterra, Energiaren Euskal Erakundea eta Euskal Herriko Itsas Foroa bildu ziren sektore honetan lan egin lezaketen laurogei enpresaren zerrenda osatu eta ildo beretsuan elkarrekin abian jartzeko.\nItsaso gainean ezarri ohi diren haize-erroten sistemari deritzo “offshore” eta, Gamesaren gidaritzapean, nolabaiteko egitasmoa burutu eta landu nahi litzateke, 2020 urtean mundu mailako merkatuak suspertu dezakeen eskariari erantzun ahal izateko. Besteak beste, merkatuaren premiak ikertu, euskal enpresen ahalak aztertu, I+G arloan egin beharreko diru-ezarpenak denboraz bideratu eta erronkari dagozkion oinarriak finkatu, 2012-2015 epealdirako lehenik eta 2015-2020rako gero. Auskalo ezer handirik erdietsiko ote den azkenean, merkatuak besa. Baina hasteko egintzat jo daiteke inoizko lorpena: euskal laurogei enpresa helburu berberaz elkarrekin kateatzea.\nParadoxa bada ere, euskal itsasaldea ez da inondik ere aproposena “offshore” energia eolikoa eragiteko, baina nonbait munduan barrena ez da behar besteko itsasorik falta euskal enpresak hartaz balia daitezen. Itsas haize-errotak izan daitezke, antza, noizbaiteko balea-arrantzaren zein ontziolen oinordekoak. Iparragirreren Gernikako Arbola ereserkiak esan bezala: "Eman ta zabal zazu munduan frutua".


Historia luzeko eraikina\n05 abendua, 2018 Motzean 657\nOrmaiztegiko neskato talde baten eskola argazkia, 1960ko hamarkadan.\nOrmaiztegiko Eskola Zaharrak Gizarte Etxea inauguratu zuten azaroaren 17an. Ormaiztegiko euskalkian idatzi eta irakurri zuen Aranguren-txiki baserrian jaio eta bizi den Edurne Elortzak testua inaugurazio ekitaldian. Batuan jasotzen da artikulu honetan:\n“Eraikin honek oroitzapen asko ekartzen dizkit. Nire haurtzaro eta nerabezaroko eskola izan zen. Beste askorena ere bai, tartean, nire aitarena.\nEskola ez ezik, elkargunea zen, herriko haurrek elkar ezagutu, eta orain esaten den bezala, sozializatzeko gunea. Ormaiztegi herri bezala ez da handia, baino industriari esker gaur egun ia desagertuta dauden auzoak zituen kanpoaldean, baserriak ere sakabanatuta, eskolari esker biltzen ginen haurrak eta elkar ezagutu. Guretzako gune garrantzitsu eta esanguratsua izan zen, eta oraindik ere halaxe da. Askok eta askok hemendik lan mundura jauzi egiten zuten zuzenean, beste batzuk goi mailako eskoletara edo unibertsitatea. Baino oinarri-oinarrizko hezkuntza hemen jaso genuen.\nNire oroitzapenek 1960ko hamarkadara eramaten naute. Urte nahiko gogorrak bai eskolan bai kanpoan. Erdaraz ikasten genuen, eta dena, buruz. Enciclopedia Alvarez liburua izaten genuen ikasgai nagusia. Matematikak, berriz, tapa berdedun Bruño liburuarekin. Eraiki honek hiru leku ezberdin zituen: alde batean, mutilen eskola; erdian, maisu etxea izandakoa; eta beste aldean, nesken eskola. Orain bezalaxe, sarrera kamiño aldetik. Jolas tokiak atzealdean. Patio edo jolastoki estalia, eta beste bat zelaia. Bi eskolak pareta batekin zeuden banatuta, eta mutilek eta neskek ez genuen ez jolas ez ikasi elkarrekin egiten.\nNeskentzat ikasgaiak honela banatzen ziren: goizetik asteleheneetan Lengua Española; astearteetan, matematikak Bruño liburuarekin; asteazkenetan Geografia; ostegunetan Historia de España; ostiraleetan, Ciencias Naturales. Arratsaldeetan, berriz, Labores izaten zen gure eginkizuna; josten, bordatzen, gantxilloa edo puntua egiten pasatzen genuen arratsalde osoa; ostegunetan izan ezik, egun horretan Dibujo tokatzen zen. Larunbat goizetan ere joaten ginen, eta orduan eskola garbiketa tokatzen zen, eta Religion, hurrengo igandean elizan tokatzen zen Evangelioko irudia marraztu eta idatzi.\nLehen esan dudan bezala, dena erdaraz. Ez genuen arazorik izan horrekin. Ormaiztegi herri industriala zenez, Espainiako zenbait herrialdetatik etorritako etorkin asko zegoen, eta elkarrekin ikusi genuen erdara. Ez zen soinketa egiten, kirolik ere ez. Atzeko patioan errekreo garaian soka saltoan eta goman saltoka ibiltzen ginen. Handixeagoak egiten ginenean, kamiñora irten eta Brile-n jokatzen genuen. Hori bai, neskak bakarrik. Musika, berriz, parrokiko saloian ikasten genuen Don Jose Maria apaizarekin, baina ez eliza kantak, euskal kantak baizik. Dotriña ere asten bitan ematen genuen. Eskolara uniformea jantzita joaten ginen. Neskena beltza izaten zen, lepoko zurikin eta zinta gorri batekin bular gainean eta poltsikoetan. Mutilena, berriz, urdina eta zuria, marraduna.\nAnekdota bezala esango dizuet guretzako Euskal Herrian ez zela ez mendirik ez errekarik. Guri behintzat ez ziguten bat bera ere irakatsi. Egia esan, Euskal Herrian bera ere ez zen existitzen, izan ere, beste urte batzuk ziren. 1970ko hamarkadan gauzak pixkanaka aldatzen hasi ziren, ikasgeletan neska-mutilak elkarrekin, lanean eta jolasean. Beste giro bat sortu zen, ez zeukan zerikusirik lehengoarekin.\nGeroztik eraikin hau kultur etxe bezala erabili izan dugu: liburutegia, inglesa ikasteko gelak, gimnasia egiteko aukera, anbulategia ere egon zen bertan, jubilatuen egoitza eta taberna, gaztetxea, zenbat gauza ikusi ditugun bertan! Urteak pasa, eta hara! Berriz ere eskolara bueltatu naiz. Orain dela 13 urte herriko abesbatza sortu genuen, Urmaiz abesbatza, eta gure eskola zaharrean ikasi, entseatu eta prestatu ditugu hainbat kontzertu, zartzuela eta ikuskizun. Mota guztietako ikasgai eta kultura landu izan dut eraikin honetan”.\n« Bakailaoa piperradarekin\n«Trikitixa nire pasioa da eta haren alde nire alea jartzeak pozten nau» »


Loidiren oroimena eta ondarea – Irunero\nPosted on 2016(e)ko abuztuak 1 2016(e)ko abuztuak 1 by Irunero\nDuela ehun urte jaio zen Irungo botikari polifazetikoa\n1999ko uztailaren 9an hil zen Jose Antonio Loidi Bizkarrondo, Irunen. Hutsunea utzi zuen hirian, eta ondare baliotsua bizitzan zehar landu zituen diziplina guztietan. Aurten, bere jaiotzaren mendeurrenaren urtean, Euskaltzaindia euskararen akademiak omenaldia eskaini dio, ekainaren 17an, Irungo Carlos Blanco Aguinaga kultur gunean. Ez da azkenekoa izango, Irungo Udalak ere mendeurrena ospatzeko ekimenak aurreikusi baititu.\n1916ko abuztuaren 22an jaio zen Jose Antonio Loidi Bizkarrondo, Errenterian. Farmazia, optika eta akustika ikasketak egin zituen, eta 1942an, farmaziako lizentzia lortu zuen, Santiagoko Unibertsitatean. Hurrengo urtean hasi zen botikari lanean, Irunen. Horregatik gogoratzen dute irundar askok. José Antonio Santano alkateak berak horrela ezagutu zuen: “Gizon solemnea zen, eta begirunea eta errespetua transmititzen zituen”. Serioa baitzen Loidi, pertsona isila, lotsati itxurakoa. Hala ere, momentu egokietan, “komunikatzaile bikaina” zela baieztatu du Iñaki Garrido historialari eta Luis de Uranzu Kultur Taldeko kideak: “Bere intereseko gaien inguruan luze eta zabal mintzatzea gustuko zuen”.\n“Bere intereseko gaien inguruan luze eta zabal mintzatzea gustuko zuen”\nIñaki Garrido, LUKTko kidea\n“Jakituria handi baten jabe zen, baina herriaren onerako erabili zuen”\nIrungo farmazia ikuskatzaile izan zen Loidi, hogeita bederatzi urtez. Baina botikatik kanpo, beste jakintza arlo askotan sakondu, ikertu eta idatzi zuen: osasun publikoa, hidrologia, botanika, historia, antropologia, toponimia, literatura eta linguistika, besteak beste. Ekarpen guzti horiek ere ezagutu zituen, gerora, Santanok. Loidik nortasun “errenazentista” zuela azpimarratu du: “Profesional petoa zen, jakintsua, bere ezagutza handitzeko eta gizartearen mesedean erabiltzeko helburua zuena”. Azken ideia horixe nabarmendu du, era berean, Andres Urrutia Euskaltzainburuak: “Jakituria handi baten jabe zen, baina herriaren onerako erabili nahi izan zuen”.\nEuskararen eta euskal kulturaren alde aritu zen\nMakina bat kolaborazio idatzi zuen José Antonio Loidik argitalpen ezberdinetan. Gertukoenak aipatzearren: Uranzu, El Bidasoa, Bidasoako Ikaskuntzen Aldizkaria, Oarso, Egan, Argia, Jakin. Literaturan sartu-irten bakarra egin zuen, baina ez edonolakoa. Hamabost egun Urgainen idatzi zuen 1955ean, euskarazko lehen polizia eleberria. 1957tik aurrera Euskaltzaindiko urgazle izan zen, eta 1998an, hil aurreko urtean, Ohorezko Euskaltzain izendatu zuten. Euskaltzalea eta euskararen aldeko eragile sutsua izan zen Jose Antonio Loidi. Irungo ikastolaren sorreraren bultzatzaile izan zen, 1960ko hamarkadan. “Diktaduraren garaian euskarak biziraun zezan gogor lan egin zuen sare horretako partaide izan zen”, adierazi du Andres Urrutiak. 66an, Gerra Zibilaren ondorengo lehen Euskal Jaiak antolatu zituen Irunen.\n1980an sortu zenean, Luis de Uranzu Kultur Taldeko lehen presidentea izan zen. Elkarteak 1984 urtean argitaratu zuen Bidasoako Ikaskuntzen Aldizkariaren lehen alea. Liburu haren sarreran eman zuen Loidik elkartearen helburuaren berri: “Bidasoako kultur gaietan lanean ari diren ikerle eta ikastunak elkartzea, bata bestearen laguntzaz, errazago, hobeto, zehatzago eta sakonago lan egin dezaten”. Uranzu-Iranzu-Aranzu toponimiari buruzko ikerketa argitaratu zuen Loidik ale hartan. Gai horrekin lotuta, nabarmentzekoa da Irungo kale izendegia moldatzeko eta egokitzeko egin zuen lana, 1992an kaleen ortografia zuzentzeko eta izen berriak proposatzeko enkargua egin baitzion Irungo Udalak.\nGaur egun, Jose Antonio Loidi Bizkarrondo izena darama hiriko kale batek. CBA kultur guneko areto batek ere bai. Gainera, Loidik bere ibilbidean zehar landu zituen arloetan ikerketak egiteko beka eskaintzen du udalak. Jose Antonio Loidik hirian utzitako arrasto sakonaren inguruko zalantzarik ez dago, beraz. “Ez gaitezen iraganean geratu”, aldarrikatu du, hala ere, Andres Urrutia euskaltzainburuak: “Haren mezua eta eredua berriro ekarri behar ditugu, lehenengo Irunen, baina gero Euskal Herri osora proiektatzeko, gure kultura indartzeko helburuarekin”. Irungo testuinguruan, bederen, Loidiren gisako erreferenteen beharrean dabil euskal mundua.\nHamabost egun Urgainen, euskarazko lehen polizia eleberria\nJose Antonio Loidiren etxean euskaraz egiten zen. Gaztelania eskolan ikasi zuen. Hogeita hamar urte zituela, konturatu zen gaztelaniaz irakurtzen eta idazten zekiela, euskaraz ez, ordea. Euskarazko gramatikari buruzko liburuak biltzeari eta irakurtzeari ekin zion: Azkueren Morfología Vasca, Seber Altuberen Erderismos, Zabalaren Gramatika etab. Gehiago lantzeko, erdarazko liburuak euskara itzultzea bururatu zitzaion. Momentu horretan, Christieren, Conan Doyleren edo Simenonen polizia nobelek arrakasta handia zuten. Azkenaren, George Simenon belgikarraren lan bat itzultzeari ekin zion. Baina gehiegizko lana zen, hura, euskaraz modu autodidaktan trebatu zen botikariarentzat.\nSimenon utzi, eta nobela bat idazteari ekin zion, bere kasa. Hamabost egun Urgainen amaitu, eta Euskaltzaindiak antolatutako literatur lehiaketa batetara aurkeztu zuen, 1954an. Lehen saria, Jon Etxaideren Joanak Joan nobela historikoak eskuratu zuen. Baina Loidik, epaimahaiaren aipamen berezia jaso zuen. Jose Angel Irigarai euskaltzainak idatzi zuen Hamabost egun Urgainen liburuaren lehen argitalpeneko hitzaurrea, eta azalpen argigarriak eman zituen. Alde batetik, polizia gaia euskal liburuetan sekula erabili gabea zela. Bestetik, euskara “arrunt” eta “herritar” batean idatzia zegoela: “Ez da hiztegirik behar nobela irakurtzeko, eta euskal liburu batez hori esatea ez da gauza ttipia”.\nOrdura arte idatzitako euskarazko eleberri nagusiak zerrendatu zituen, ondoren, Irigaraik: Elizanbururen Piarres Adame, Agirreren Kresala eta Garoa eta Mogelen Peru Abarka, adibidez. Zerrenda horrekin lotuta, Loidiren liburuaren bigarren argitalpeneko hitzaurrean, Emilio Mas-ek ondorengoa adierazi zuen, gaztelaniaz: “Antzinako hizkuntza hori egokia iruditzen zitzaigun arrantzaleen eta nekazarien bizimodu arrunta deskribatzeko, edo erlijio irakaspenetarako”. Ideia hori apurtu zuen, beraz, Jose Antonio Loidik. Bide erakusle izan zen Hamabost egun Urgainen, eta arrakasta izan zuen, gainera. Zazpi aldiz argitaratu zuten 1991ra arte, eta bi urtean behin, hurrengo hamarkadan zehar. Loidiren jaiotzaren mendeurrenean, haren liburua irakurtzea izan daiteke omenaldirik onena.


Elhuyar Taldeko Memoria 2014 by Elhuyar - Issuu\n2014 ELHUYAR TALDEKO MEMORIA\nlhuyar Fundazioaren patronatuak argiro islatzen du gure proiektuaren atzean dagoen eredua: Elhuyarren xedearen zaindari diren bazkide sortzaileak, euskal gizartea ordezkatzen duten norbanako bazkideak, gure erakundearekin lotura estua izan duten ohorezko bazkideak, enpresak eta erakundeak. Multzo horietako bakoitza dugu Elhuyarren zutabe: bazkide sortzaileek Elhuyarren xedea irudikatzen dute; norbanako bazkideek, gizartea eta gure proiektuen erabiltzaileak; ohorezko bazkideek, kolaboratzaileak, aliatuak; enpresek, merkatua, zerbitzuak; erakundeek, administrazio publikoaren babesa. Ez da inolaz ere kasualitate hutsa talde horiek gure patronatua osatzea: horiek dira Elhuyarren helduleku, hain zuzen ere; talde horien arteko elkarbizitzan eta orekan dihardu egun Elhuyarrek, eta guztien artean eratzen dute egungo Elhuyar. Horietakoren batek huts eginez gero, herren geundeke. Zutabe horietako biren gainbehera ikusi dugu 2014an. Batetik, merkatuarena, gure produktu eta zerbitzuen salmentarena. Ez da Elhuyar azken urteetako egoera ekonomikoaren ondorioz salmenten jaitsiera pairatzen duen erakunde bakarra, are gehiago lehenta-\nsunezko gaitzat jotzen ez diren alderdietan lan egiten dugunon artean (kultura, hizkuntzaâ€Ś). Egoera horren aurrean, gizarteari ematen dion balioa azpimarratzen eta egiten duen lana are sendoago gizarteratzen ahalegindu da Elhuyar. Merkatutik edo salmenta hutsetik ezin bizi, ordea. Merkatuaren logika bakarrik hartu izan bagenu aintzat, aspaldi genituzke bazterrean utzita hainbat ekimen. Ezinbestekoa dugu, beraz, erakunde publikoen babesa, merkatuaren osagarri, harekin batera eta elkarlanean jarduteko. Erakundeen zuzeneko edo zeharkako babesa behar dugu (diru-laguntzak, hitzarmenak, politika publiko egokiakâ€Ś), euskarazko hedabide gehiago sortzeko, hizkuntza-teknologiak ikertzen jarraitzeko, zientzia gizarteratzeko, hiztegiak egitekoâ€Ś Erakunde publikoen babesaren jaitsiera nabarmena jasan dugu 2014an, eta, jakina, ondorioak ere nabaritu ditugu: ikerketarako baliabide gutxiago izan dugu eta, euskal ikerketaren berri ematen zuen Basque Research webgunea itxi egin behar izan dugu 2014an. Denok gara beharrezko. Heldulekuak behar ditugu: bazkideak, aliatuak, enpresak, erakundeak... Horixe da Elhuyar, hain zuzen ere.\ntzera begiratuta, urrunak dirudite 2013ko memoriarako idatzitako testuaren hasierako hitz haiek “Urte zaila izan da 2013a”, eta hutsalak ondoren idatzitakoak, gaurko ikuspegitik behintzat. Urte zailak bata bestearen jarraian tokatzen ari zaizkigun garaiotan, krisiaren garairik txarrenak aurreko urtean utziko genituen esperantzaz eman ohi dugu urte berrirako pausoa. Horrela egin genuen 2013aren amaieran, baina 2014ak argi erakutsi digu oker ginela. 2013ko datuekin alderatuta, salmenten % 93 lortu dugu 2014an, eta diru-laguntzen % 53. Bestalde, soldataren zati bati uko eginda egin dugu aurrera azken urteotan, gerrikoa estutuz. 2014an, sarreren jaitsierari aurre egiteko, soldatak berriz murrizteaz gain (urteko bi ordainsariak), lantaldearen tamaina ere txikitu beharrean izan gara. Ezinezkoa izan zaigu Elhuyarreko lantaldearen osotasunari eustea.\nPertsonak eta proiektua; proiektua eta pertsonak. Urte luzez hemen jardun ondoren, Elhuyarretik kanpora daude orain sei lankide (lau, 2014an, eta beste bi 2015eko hasieran). Ez zen erabaki gozoa izan, ez lankideentzat, ez Elhuyarrentzat.\nGizon-emakumeok ibilarazten ditugu proiektuak, edonolakoak direla ere (enpresak, elkarteak zein erakundeak), eguneroegunero; gizon-emakumeok eratu ohi dugu erakunde baten kultura, izaera… Horrexegatik, bada, bereziki mingarria da pertsonen gaineko erabaki hain gogorrak hartu behar izatea. Urte guzti hauetan egindako esfortzua eskertzen diegu, honenbestez, sei lagun horiei, eta zorte ona opa. Halaber, Elhuyarko lantalde osoari ere eskertu behar zaio egiten ari den esfortzua, ez baita samurra izaten egoera zailetan gogoa piztea. Hala eta guztiz ere, tinko jarraitzen dugu lanean, eta 2014an ere eman dugu aurrerapausorik: Teknopolisen sasoi berri bat abiarazi dugu; gazteentzako ikerketa-zentro berri bat eraikitzeko bidean urrats garrantzitsua egin dugu; ehun lantaldetik gora bildu ditugu Zientzia Azokan; automobilgintzako hiztegia kaleratu dugu; Xuxen berria aurkeztu dugu; euskara-okzitaniera hiztegia egiteari ekin diogu; berrikuntza sozialaren inguruko Elhuyarren ikuspegia landu dugu; Europako hiru proiektu berri lortu ditugu… Aurrera jarraitzen dugu, bada, proiektuak, ideiak, erronka berriak, bazkideak, harpidedunak, erosleak, bezeroak, erabiltzaileak, kolaboratzaileak eta lankideak bidaide ditugula. Eskerrik asko guztioi, bihotzez…, eta aurrera!\nelhuyar 2014. TALDEKO MEMORIA\n04-05 08-11 12-15 16-21 Txema Pitarke\nElhuyar Fundazioko bi bazkide berri: Usurbilgo Udala eta Maier enpresa Elhuyar.eus, webgune berria\nIkertzaile gazteak ikusgai\nIkertzaile gazteak ikusgai Zientzia Azokan\nBer2Tek proiektua amaituta\nKilometroak jaialdian â€œZientzia Txokoaâ€?\nAplikazioak eta zientzialiburuak Durangoko azokan\nTeknopolis eta Norteko Ferrokarrila, berriro abian\nElgoibarko IMH eta Enpresarean Jardunaldiak\nZientzia eta generoa, elkarri uztartuta STING proiektuan Bigarren #kzjaia, zientzia.eus-en\nIgor Leturia eta Antton Gurrutxaga doktore Euskarazko 16.000 hitzen ahoskera entzungai Elhuyar aldizkaria eta zientzia.eus Kxo! Turismoa euskaraz Energiaren hiztegia deskargatzeko moduan Okzitanieraren hizkuntzateknologien 2015-19 bide-orria Elhuyar hiztegi elebidunak aplikazio bakarrean Xuxen.eus webgune berria\n22-29 Ikertzaile gazteak ikusgai Athletic museoaren plan museologikoa\nPuntako zientzialarien eta BH Ikasleen arteko topaketa\n30-31 2014 Berrikuntza soziala neurtzeko adierazlesistema eta tresna “Sareuska” proiektuaren aurkezpena\nMarikalanbre bizitzaren laborategian Automatismoak eta kontrola liburua Kindlerako packak\nMestizajeak 2014 topaketak\n“Bidasoa: eskualde bat, hiru hizkuntza” jardunaldia\nCasares irrati berritua\nGFA: partaidetzazko aurrekontuak\nPrimeran! A2 maila egiteko hitzarmena\nAutomobilgintza hiztegia Itzulpen teknikoetan espezialista CAF hiztegi terminologikoa Trebakuntzan buru-belarri Itzulpengintzaren nazioarteko eguna\nEusko Jaurlaritza eta erakunde autonomoen euskararen erabileraplana\nELHUYAR TALDEKO MEMORIA\nBeasain, Lezo, Ordizia eta Markina berdintasun-planak\nElhuyar Fundazioko bi bazkide berri:\nUsurbilgo Udala eta Maier enpresa\nlhuyar Fundazioarekin bazkidetza-hitzarmena sinatu dute biek. Fundazioari diru-ekarpena egiteaz gain, Elhuyarren proiektuetan parte-hartzea sustatzea du xede hitzarmenak.\nIKERTZAILE BI GAZTEAK BAZKIDE IKUSGAI BERRI ZIENTZIA AZOKAN\nELHUYAR.EUS WEBGUNE BERRIA\nlhuyar.eus, Elhuyarren webgune berria. Elhuyar.eus, Puntueus Fundazioko aitzindarien artean.\nplikazioak eta zientzia-liburuak Durangoko azokan. Bi stand izan zituen Elhuyarrek Durangoko Azokan: IKTena, edo Elhuyar APPgunea (berrikuntza nagusia, Elhuyar Hiztegiak aplikazioa), eta liburuena, non Marikalanbre bizitzaren laborategian esperimentu-liburua izan zen protagonista. I+Gko gure jarduerarekin lotura duten hainbat aurkezpen egin genituen @Kabia aretoan: Xuxen. eus webgune berrituaren aurkezpena eta, Durangoko Azokaren antolatzaileek gonbidatuta, Lo Congrès permanent de la lenga occitana erakundearekin lankidetzan garatzen ari garen proiektuaren aurkezpena. Azkenik, euskara eta gaskoia ezagutarazteko erabiltzen ditugun tresna digitalei buruzko mahai-inguru bat antolatu genuen.\na ote bikaintasunik zientzian berdintasunik gabe? Galdera horri erantzun nahian, mahai-inguru bat antolatu zuten Elhuyar Zientziak eta Elhuyar Aholkularitzak Berdintasun Gunearen (Emakunde) eta Zientzia Astearen (Innobasque) esparrua aprobetxatuta, ikerketa-arloan diharduten lau emakume gonbidatu zituzten zientziaz eta berdintasunaz eztabaidatzera: Osasun Saileko Elena Aldasoro Unamuno, Ikerbasqueko Ainhoa Madariaga Martínez, Mondragon Unibertsitateko Ainhoa Larrañaga Elorza eta Euskal Herriko Unibertsitateko Teresa Nuño Angós. Haien ikuspegiak eta ibilbideak uztartuz, Euskal Herriko zientzia-sistemara hurbiltzeko aukera izan zuten parte-hartzaileek zein entzuleek. Informazio gehiago.\nlgoibarko IMHk antolatutako jardunaldietan eta Enpresarean azokan izan zen Elhuyar. Bi hitzordu izan zituen urrian Elhuyarrek: batetik, Elgoibarko IMHk antolatutako “Hizkuntza-kudeaketa enpresan” jardunaldian hartu zuen parte; bestetik, Enpresarean azokan, Donostiako Kursaalen. Ziurtagiriaren Elkarteak euskaraz lan egin nahi duten enpresen arteko harremana eta elkarlana sustatzeko sortutako azoka da Enpresarean. Bi proiektu aurkeztu zituen Elhuyarrek: Automobilgintza hiztegia on line proiektua, eta EPIC Europako proiektua; zehazki, ETE-ek nazioarteko harremanetan jarduteko izan ditzaketen hizkuntza- eta kultura-hesiak gainditzeko bideak eta estrategiak. Ikus Enpresarean azokako bideoa (Maddi Etxeberria, 12. minutuaren 35. segundoan; Garbiñe Alkiza, 35. minutuaren 56. segundoan).\n25.000 Teknopolis, programako\nNorteko Ferrokarrilla irratsaioak\nigarren Hezkuntzako 50 gazte-taldek hartu zuten parte Azokan, eta ikusgai jarri zituzten beren lanak Bilboko Plaza Barrian, 50 standetan. Ikertzaile profesionalen laguntza jasotzeko aukera izan zuten gazteek Zientzia Azokan.\nKILOMETROAK JAIALDIAN “ZIENTZIA TXOKOA”\nilometroak ikastolen jaialdian “Zientzia Txokoa” jarri zuen Elhuyarrek. Gipuzkoako ikastolen aldeko Kilometroak festa Orion egin zen, urriaren 5ean, eta Elhuyarrek “Zientzia Txokoa” ipini zuen jai-eremuan. Bertan, zientzia-esperimentuak egiteko aukera izan zuten gaztetxoek, ikastolaren eraikineko gunean, zenbait begiraleren laguntzarekin.\neknopolis eta Norteko ferrokarrila, berriro abian. Udako oporren ondoren, denboraldi berria hasi zuten Teknopolis telebista-programak eta Norteko ferrokarrilla irratsaioak. Teknopolisek, zenbait berrikuntza ekarri zuen: Oihana Jauregiren ordez, Iñaki Leturia izango da aurrerantzean saioaren gidari, eta Beñar Kortabarriaren ordez, Nagore Rementeria zuzendari.\nTEKNOPOLIS ETA NORTEKO FERROKARRILA BERRIRO ABIAN\nZIENTZIA ETA GENEROA, ELKARRI UZTARTUTA STING PROIEKTUAN\nergarako Errekalde jauregian banatu genituen CAF-Elhuyar Sariak, Elhuyar anaien eta Bergarako Mintegiaren omenez. Izan ere, 2013ean 230 urte bete ziren Elhuyar anaiek Bergarako Mintegian wolframa isolatu zutenetik, eta omenaldia egin genien bai Bergarako Mintegiari, bai Elhuyar anaiei. Sormena + Elkarlana + Dibulgazioa + Diziplinartekotasuna zituen ardatz 2013ko CAF-Elhuyar Sariak, elementu horiek osatzen baitute Elhuyar anaiengandik jaso dugun ondare nagusia, “Elhuyar efektua” deritzoguna.\nientzia eta generoa, elkarri uztartuta STING proiektuan. Hiru urte iraungo du STING proiektu europarrak, eta abian da dagoeneko, Elhuyar gidari duela. Hona STING proiektuaren helburua: DBHko eta Batxilergoko zientzia-irakasleentzako trebakuntza-materiala prestatzea, zientzia-eskolak ematen dituztenean genero-berdintasuna landu dezaten. Lau unibertsitatek eta hiru ikerketa-zentrok hartzen dute parte proiektuan.\nBIGARREN #KZJAIA, ZIENTZIA.EUS-EN\nainbat esparru eta jakintza-arlotako jendea eta taldeak biltzeko antolatu zen Kultura Zientifikoa Jaialdia, zeina Internet bidez egin baitzen. Apirilean abiatu zen bigarren #Kultura zientifikoa Jaialdia, Elhuyarren gidaritzapean, Zientzia.eus zientziaren eta teknologiaren atarian.\nhiztegi atari batean\n7.750.000 orri ikusi dituzte\nIkerketa-proiektu estrategikoa amaitu dugu aurten\niru urterako (2012-2014) ikerketa estrategikoko proiektu bat da Ber2Tek, eta Elhuyar Fundazioak, EHUko Ixa eta Aholab ikerketa-taldeek, Vicomtech teknologia-zentroak eta Tecnalia Research&Innovation fundazioak osatu zuten proiektu hori gauzatzeko partzuergoa. Eusko Jaurlaritzako Ekonomiaren Garapen eta Lehiakortasun Sailak diruz lagundu du Ber2Tek, Etortek deialdian. Hizkuntza-teknologiak zutabe garrantzitsua dira hizkuntzen industriaren garapenerako, batez ere lehiakortasuna bultzatzeko. Aplikazioei dagokienez, hiru demo garatu eta gizarteratuko ditugu: -\tHizkuntzak irakasteko web bidezko tutorea -\tBilatzaile eleaniztun multimedia -\tKritika literarioen ebaluatzaile automatikoa Informazio gehiago: www.ber2tek.com\nIGOR LETURIA ETA ANTTON GURRUTXAGA DOKTORE\ngor Leturia eta Antton Gurrutxaga, doktore. Elhuyar Hizkuntza eta Teknologia unitateko kide Igor Leturiak eta Antton Gurrutxagak ekainean eta uztailean, hurrenez hurren, aurkeztu zituzten beren doktorego-tesiak, EHUko Informatikako Fakultatean, Donostian. Ezin hobeto aritu ziren biak, eta bikain cum laude kalifikazioa lortu zuten. Zorionak biei! Igor Leturia I+G unitatean aritzen da, eta haren tesiaren izenburua The Web as a Corpus of Basque izan zen. Antton Gurrutxaga hiztegigintzan eta I+G unitatean aritzen da, eta Idiomatikotasunaren karakterizazio automatikoa: izena+aditza konbinazioak tesia defendatu zuen.\nEUSKARAZKO 16.000 HITZEN AHOSKERA ENTZUNGAI\nuskarazko 16.000 hitzen ahoskera entzungai sarean, #esanhitza erronkari esker. Azaroarekin batera, #esanhitza erronka abian jarri genuen sarean: baietz abenduaren 3rako, Euskararen Egunerako, sarean euskarazko 20.000 hitzen ahoskera lortu! Izan ere, euskarazko ahoskerak biltzea izan genuen helburu, Interneten euskara gehiago entzuteko. Azkenean, erronkaren hiru laurden bete genuen: euskarak beste 16.063 hitzen ahoskera du sarean. Mila esker euskarari sarean lekua egiten lagundu duzuen guztioi, baina, gogoratu, orain eguneroko erronkak jarraitzen du: 365 egun ditugu euskara ahoskatzeko, #esanhitza! Ikus bideoa.\nELHUYAR ALDIZKARIA ETA ZIENTZIA.EUS\nlhuyar aldizkaria eta Zientzia.eus webguneetako edukiak entzungai TTS teknologiari esker. Elhuyarreko Hizkuntza eta Teknologia unitateak, EHUko Aholab taldearekin elkarlanean, Webguneak ahots-sintesi bidez entzuteko teknologia garatu zuen, eta Elhuyar aldizkaria eta Zientzia.eus webguneetan aplikatu. Testuak entzutean, paragrafoka nabiga daiteke, eta aldizkariko zenbaki bateko artikulu guztiak elkarren segidan entzun. Entzun Elhuyar aldizkaria eta Zientzia.eus! EITB.eus-en ere jarri genuen teknologia hori. Orain, hango albisteak, irakurri ez ezik, entzun ere egin daitezke.\nlhuyar Hizkuntza eta Teknologiak garatutako Kxo! Turismoa euskaraz smartphoneetarako aplikazioa, doan, Gipuzkoako Foru Aldundiaren eskutik. Kxo! Turismoa euskaraz / Turismo en euskera / Tourism inÂ Basque / Tourisme en basqueÂ / Turisme en euskera aplikazioa Gipuzkoako Foru Aldundiarentzat egin zuen Elhuyarrek. Aplikazio horrekin, euskarazko oinarrizko hiztegia ikasteko aukera dute turistek Euskal Herrira etortzen direnean. Gaztelaniaz, ingelesez, frantsesez eta katalanez nabiga dezakete erabiltzaileek. Smartphoneetara egokituta dago aplikazio hori, eta doan deskargatu daiteke (Android-erako eta iPhone-rako).\nENERGIAREN HIZTEGIA DESKARGATZEKO MODUAN\nnergiaren Hiztegi Entziklopedikoaren doako aplikazioa, smartphoneetara eta tabletetara deskargatzeko moduan. EVE/EEErentzat egin zuen Elhuyarrek Energiaren Hiztegi Entziklopedikoaren aplikazioa. Android eta iOS gailuetarako egokitu zen hiztegi horretan, energiaren alorrarekin lotutako hainbat kontzeptu bildu ziren. Smartphoneetarako eta tabletetarako egokitu zen aplikazioa, eta doakoa da. Teknikari, profesional eta adituei kontsulta-tresna bat eskaintzeaz gain, jende gehiagori ere baliagarri zaio, jarduera eta gizarte-esparru askotatik eskatzen dutelako energiaren munduari buruzko informazioa; besteak beste, hezkuntza-arlotik eta komunikabideetatik.\nOKZITANIERAREN HIZKUNTZATEKNOLOGIEN 2015-19 BIDE-ORRIA\nkzitanieraren hizkuntza-teknologien 20152019 bide-orria aurkeztu genuen. Azaroaren amaieran, Elhuyarren HT unitateak eta Media. kom-ek okzitanieraren hizkuntza-teknologien 2015-2019 bide-orria aurkeztu zuten, Lo Congrèspermanent de la lenga occitana erakundearen egoitzan (Billère/Vilhèran - Pau). Proiektuaren arduraduna Media.kom izan zen; Elhuyarrek koordinazioa eta hizkuntza-teknologien arloko aholkularitza-lanak egin zituen, eta lan-saioen dinamizazioaz ere arduratu zen. Hizkuntza-teknologien arloko hizkuntza-baliabideak eta -tresnak garatzeko helburu zehatzak proposatu ziren, eta horiek lortzeko epeak ere bai.\nELHUYAR HIZTEGI ELEBIDUNAK APLIKAZIO BAKARREAN\nlhuyar hiztegi elebidun guztiak, orain mugikor eta tabletetarako aplikazio bakarrean. Elhuyar Hizkuntza eta Teknologia unitateak aplikazio berri bat garatu zuen: Elhuyar Hiztegiak. Aplikazio horretan, Elhuyarrek egindako hiztegi elebidun guztiak kontsultatu daitezke: -\teuskara-gaztelania / castellano-vasco -\teuskara-ingelesa / english-basque -\teuskara-frantsesa / français-basque Aplikazioak bi bertsio ditu: onlineko bertsioa, doakoa, mugikorra edo tableta sarera konektatuta dagoenean bakarrik funtzionatzen duena; eta offlineko bertsioa, 3 €-an salduko duguna, sarera konexiorik gabe ere funtzionatzen duena. IOS eta Android sistema-eragileetarako garatu ditugu.\nXUXEN.EUS WEBGUNE BERRIA\nlhuyar Hizkuntza eta Teknologiak eta EHUko Ixa taldeak elkarrekin garaturiko Xuxen zuzentzaile ortografikoak webgune berria du. Itxura ez ezik, mamia ere aldatu zen, aukera berriak ematen baititu orain: hiztegiak.elhuyar.org webguneko aukerak baliatzen ditu, forma hobetsiak proposatzen ditu, hitz oker bat zuzentzeko proposamenak egiten ditu… Gainera, domeinu berriarekin agertu zen, xuxen. eus izango baita aurrerantzean. Berrikuntza guztiak Durangoko @Kabia aretoan aurkeztu genituen, Durangoko Azokan. Ikus bideoa.\nbezerok erosten dituzte\nATHLETIC MUSEOAREN PLAN MUSEOLOGIKOA\nPlan museologikoa egin du Elhuyarrek\nthleticek museo berria izango du, San Mames Barrian, eta Elhuyarrek egin du haren plan museologikoa. Museo berriaren sortze-prozesuaren lehen fasea izan da, eta lanak hiru hilabete iraun du. BTEK Zamudioko Teknologiaren Interpretazio Zentroa eta INASMETen 50. urteurreneko erakusketa proiektuen ondoren, Athleticen museoaren plan museologikoa urrats berri eta garrantzitsua izan da Elhuyarren museologiako ibilbidean.\nuntako zientzialarien eta Bigarren Hezkuntzako ikasleen arteko topaketen prentsabulego gisa jardun zen Elhuyar Komunikazioa. Bigarren Hezkuntzako 200 ikaslek maila goreneko ikertzaileak elkarrizketatzeko aukera izan zuten urrian, top@ DIPC Zientziarekin solasean! topaketan, Bilboko BBK aretoan. Claude-Cohen Tannoudji eta Juan Ignacio Cirac zientzialariekin jardun ziren ikasle-irakasleak, eta Pedro Miguel Etxenike EHUko katedradun eta DIPCko presidenteak egin zituen moderatzaile-lanak. elhuyar 2014. TALDEKO MEMORIA\n% 33 Gehienak,\n% 23 erakunde publikoak udalak barne\nestizajeak 2014 topaketen prentsa-bulegoa, Elhuyar Komunikazioak. Zertan datoz bat Borges, Shakespeare eta neurozientzia? Fidagarria al da intuizioa? Eta arrazoimena? Galdera horiei erantzun behar izan zieten hainbat jakintza-alorretako zortzi adituk Mestizajeak 2014 topaketan, non literaturaren eta zientziaren arteko mugak aztertu zituzten. Oihartzun handia izan zuen ekitaldiak. DIPCren programa bat da Mestizajeak, jakintza, forma artistiko eta egitura literario berriak sortzeko eratua.\nMESTIZAJEAK 2014 TOPAKETEN PRENTSABULEGOA\nCASARES IRRATI BERRITUAREN AURKEZPENA\nasares irrati berrituaren aurkezpena. Elhuyar Komunikazioaren eskutik, Casares Irratiak aro berri bat jarri du martxan: programazio eta webgune berriak, parte-hartzaile gehiago, eta ikastaro-eskaintza oparoa. Casares Irrati berrituaren aurkezpen-egitaraurako, irrati-topaketa bat antolatu genuen, San Telmo Museoan, “Kultura irratian: aurrera begirako erronkak” izenburupean. Zenbait irrati-esatari eta kultura-kazetari ezagun bildu ziren mahaiaren bueltan: Arantxa Iturbe (Euskadi Irratia), Gorka Bereziartua (Argia), Gaizka Amondarain (Hala Bedi Irratia) eta Iñigo Astiz (Berria). Gonbidatuek beren ikuspegia eman zuten irratiak kulturan egun duen lekuari eta izan beharko lukeen garrantziari buruz, eta irrati txikien etorkizunari buruz ere mintzatu ziren.\nutomobilgintza Hiztegia aurkeztu genuen. BATZ, Cikautxo, Ekin, Elay, GKN eta Maier enpresek, Elhuyar Hizkuntza eta Teknologiako terminologia-adituen aholkularitzapean, Automobilgintza Hiztegi espezializatu bat osatu genuen, sei hizkuntzatan: ingelesa, gaztelania, euskara, frantsesa, alemana eta txinera. Automobilgintzako 2.637 kontzeptu biltzen ditu hiztegiak, 16 alorretan sailkatuak, eta Interneten kontsultatu daiteke oso-osorik.\nITZULPEN TEKNIKOETAN ESPEZIALISTA\ntzulpen teknikoetan espezialista. Elhuyarreko lantaldeak, besteak beste, itzulpen teknikoak egiten ditu. Arlo horretan, EHU da gure bezero nagusietako bat. Orain arte, 67 liburu tekniko (2014an, Oroimena, Giza anatomiako atlasa, Landare-fisiologia eta Turbomakina termikoak) eta zenbait lege-testu itzuli eta zuzendu dizkiogu (Gizarte Segurantzaren Lege Orokorra, Kontsumitzaile eta erabiltzaileei buruzko legeria, Gizarte arloko jurisdikzioan erabiltzen diren hainbat eredu, Botere Judizialaren Lege Organikoa).\nAF hiztegi terminologikoa egin zuen Elhuyarrek. Elhuyarrek CAF Hiztegia egin zuen, trenen fabrikaziora egokitutako hiztegia, alegia. CAFeko langileek intranetean izango dute berariaz haientzat egin genuen hiztegi berezitua, CAFeko langileen terminologia-beharrak asetzen dituena. Hiztegiak 4.955 kontzeptu biltzen ditu. Terminoei dagokienez, euskarazkoak 4.976 dira, eta gaztelaniazkoak, 4.841. Bestalde, 133 irudi sartu ziren.\nrebakuntzan buru-belarri. UEUrekin elkarlanean hainbat ikastaro antolatu genituen. Bestetik, EHUren Gasteizko Letren Fakultatean itzulpenen kudeaketari buruzko ikastaroa eman genuen, eta Osakidetzan, IVAP-HAEEn, GFAn eta NUPn, berriz, euskararen inguruko hainbat trebakuntza-ikastaro. Horrez gain, EIZIEk antolatutako zenbait ikastarotan ere ibili gara irakasle. Azkenik, sare sozialetan ere trebatzaile gabiltza. Twitterren, @ElhuyarItzulpen kontutik, 3.000 txiotik gora bota ditugu. Itzulpen-lanetarako baliabideak proposatzen ditugu, eta itzulpen eta testu-zuzenketetarako irizpide eta gomendioak eman.\ntzulpengintzaren Nazioarteko Egunean, itzulpenen kalitatea hizpide. Irailaren 30ean, Itzulpengintzaren Nazioarteko Eguna zela eta, gogora ekarri nahi izan genuen itzulpenen kalitateak eragina duela hizkuntzan eta gizartean, eta nabarmendu itzulpen-prozesua testua sortzeko prozesua bezainbeste zaindu eta goxatu behar dela. Hori dela eta, hainbat artikulu argitaratu genituen prentsan (Berria, Gara, Argia, El PaĂs).\nBEASAIN, LEZO, ORDIZIA ETA MARKINA BERDINTASUNPLANAK\nB BERRIKUNTZA SOZIALA NEURTZEKO ADIERAZLESISTEMA ETA TRESNA\neasain, Lezo, Ordizia eta Markinako udalek berdintasunplanak jarri zituzten martxan. Elhuyar Aholkularitza hautatu zuten beren herrietan berdintasun-planak martxan jartzeko. Beasaingo eta Markina-Xemeingo udalek lehenbizikoz garatu zuten berdintasun-plan bat. Herritarrekin batera landu ziren planak, eta, beraz, berebiziko garrantzia izan zuten emaitzan haien iritziek Lezon eta Ordizian, zeinek bigarren aldiz ekin zioten berdintasun-planari. Orain arteko lana balioztatu, indartu eta haiei jarraipena emateaz gain, etorkizuneko eginkizunak identifikatu zituzten bi herri horietan.\nerrikuntza soziala neurtzeko adierazle-sistema eta tresna landu eta aurkeztu zituen Elhuyar Aholkularitzak. Gipuzkoako Foru Aldundiaren Berrikuntza, Landa Garapen eta Turismo Departamentuaren diru-laguntzarekin, “Zenbateraino egiten eta eragiten dugu berrikuntza soziala” ikerlana landu zuen Elhuyar Aholkularitzak. Ikerlan horren emaitza izan zen, hain zuzen ere, berrikuntza sozialeko egitasmoak (publikoak, pribatuak zein gizarte zibiletik sustatutakoak) ebaluatzeko tresnaren sorrera. Jardunaldiaren laburpen-bideoa, hementxe ikus dezakezu.\n“SAREUSKA” PROIEKTUAREN AURKEZPENA\nareuska, euskararen mugaz gaindiko sarea” proiektuaren aurkezpena, Urruñan. Hego Lapurdiko Hiriguneak, Bidasoa-Txingudiko Partzuergoak eta Bortzirietako Euskara Mankomunitateak bultzatutako “Sareuska, euskararen mugaz gaindiko sarea”-ren aurkezpen ofiziala egin zen irailaren 19an, Urruñan. Lehendabiziko aldia da Euskal Herriko hiru lurraldetako tokiko administrazioek (Lapurdi, Gipuzkoa eta Nafarroa), elkarlanean, euskara sustatzeko ekintza-plan bat egiten dutena.\nidasoa: eskualde bat, hiru hizkuntza” jardunaldia Irunen. Bidasoa: eskualde bat, hiru hizkuntza” proiektuaren emaitzak erakutsi eta eleaniztasuna aktiboki lantzen duen enpresa-sare bat sustatzeko, esperientziak partekatzeko jardunaldi bat antolatu zuten Langunek (Hizkuntzen Industriaren alorreko Euskal Herriko enpresen elkartea), Bidasoa Bizirik Garapeneko Agentziak eta Hego Lapurdiko Hiriguneak. Beste zenbait esperientziaz gain, hizkuntzen kudeaketaren alorrean Euskampusen garatzen ari den kasu praktikoa azaldu zuen Elhuyar Aholkularitzak.\nFA: partaidetzazko aurrekontuak. Gipuzkoako Foru Aldundiak Esperientzia pilotu bat abiatu zuen 2013an Urola Erdia eskualdean: aurrekontuko 500.000 euro zertara bideratu erabakitzeko ahalmena eman zien herritarrei. Elhuyar Aholkularitzak kudeatu zuen herritarren partaidetza-prozesua. 2014an, berriz, beste hiru eskualdetara zabaldu zen esperientzia, eta Elhuyar arduratu zen Bidasoaldeko prozesua sustatzeaz.\nusko Jaurlaritzako sailen eta erakunde autonomoen euskararen erabilera-planak diseinatu eta abiarazi zituen Elhuyar Aholkularitzak. 2013ko azaroan hasita, 2014. urte osoan zehar, Eusko Jaurlaritzako sailen eta erakunde autonomoen euskararen erabilera-planak diseinatu, dinamizatu eta abian jartzeko lanetan aritu da Elhuyar Aholkularitza.\n% 12 % 88\nElhuyar hiztegi txikia eu-es/es-eu\nuskara ikasteko Primeran! metodoaren A2 maila egiteko hitzarmena. Euskara ikasteko Primeran! metodoaren A2 maila egiteko hitzarmena sinatu zuten HABEk eta Elhuyarrek. HABEren lehiaketa irabazi izanaren emaitza da hitzarmen hori. Proiektu zabala da, eta, edukia sortzeaz gain, argitaratu ere geuk egingo dugu. Elhuyar osatzen duten hiru enpresek bat eginda jardungo dute, eta edukia, berriz, AEK-k sortuko du.\nz serieko beste liburu bat argitaratu genuen: Marikalanbre bizitzaren laborategian. Sei eta zortzi urte bitarteko neska-mutikoentzako 16 ipuin eta esperimentu biltzen ditu liburuak. Elhuyarreko Ana Galarragak idatzi zuen liburua, Irrien Lagunekin lankidetzan.\nAUTOMATISMOAK ETA KONTROLA LIBURUA\nindlerako packak. Elhuyar hiztegia + Zientzia serieko liburuetako bat.\nutomatismoak eta kontrola liburua argitaratu genuen UEUk eta Elhuyarrek, elkarlanean. Industria-alorreko graduetako Automatismoak eta Kontrola irakasgaiaren programa kontuan hartzen du, baina harago ere jotzen du, ingurumaria azalduz eta gaietako batzuk sakonago jorratuz.\nITZMIX jolasen tabletarako aplikaziosorta kaleratu genuen. Hizkuntza lantzeko lau jolas eta matematikarekin jolasteko aplikazio bat kaleratu genituen (Android eta iOS). Ikusi hemen aplikazioen beste zenbait datu eta zehaztapen.\n94 langile lantaldean\n% 14 % 17\nHitzarmenak eta bazkidetzak Diru-laguntza lehiakorrak\nProduktu- eta zerbitzu-salmenta\nDiru-sarreren banaketa 2014a\n4.557.639 â‚Ź -209.047 â‚Ź\nâ€œEuskara zientzian, teknologian eta gizartean sendotzen eta harentzako arlo\nErakunde eta enpresa bazkideak:\nberriak eraikitzen egiten dugu lan, euskal komunitate aktiboa eta kritikoa helburu”\nEKONOMIAREN GARAPEN ETA LEHIAKORTASUN SAILA DEPARTAMENTO DE DESARROLLO ECÓNOMICO Y COMPETITIVIDAD\nZelai Haundi kalea, 3 Osinalde industrialdea 20170 Usurbil (Gipuzkoa) tel.: 943 36 30 40\nSasikoa kalea, 26-3.D 48200 Durango (Bizkaia) tel.: 944 66 88 16\nHizkuntza eta Teknologia Komunikazioa\nElhuyar Taldeko Memoria 2014


Esan beharrik gabekoak - Deia\nana urkiza 04.10.2021 | 01:11\nbilboko jatetxe batean "nagusiak bakarrik" dioen oharra eskegi omen dute eta hautsak harrotu ditu gaiak. Jaioberrien tasa demografia-arazo bilakatzeraino jaitsi denean, nola litekeen, halako bazterkeriarik egitea. Umeen kontrako kanpaina ote den. Umeak deseroso zaizkigun gizarte batean bizi ote garen. Edota umeen gurasoen kontrako jarrera ote...\nNik esango nuke, lerroartean irakurtzen ez dakiten pertsonentzako oharra dela. Esan gabe ere jakitekoak diren gauza horiek betetzen ez dituztenentzako abisua, alegia. Hauei, dena esan behar izaten baitzaie. Eta, bistan da, egiten duzunean, molestatu egiten direla. Gureak txikiak zirenean, ez nuen ondo eramaten bi umedun familientzako prestatzen ziren oporrak, festak, tailerrak, jatetxeetako mahaiak, hoteletako logelak, etab. luze batekin topo egitea. Eskaintza horietatik kanpo geratzen baikinen. Gure gizartea onartzeko prest zegoen ume kopurua gainditu nuela salatzen zidan egunerokoak. Pentsatzen nuen esker onekoa behar zuela izan gizarteak, nik ume bi baino gehiago maitatu nahi izateaz gain, gizarteari aberastasun handiagoa ekarri niolako. Baina ez nuen sekula irakurketa hori bueltan jaso.\nHori bai, sekula ez nuen pentsatu, umeak izan aurretik bikotearekin egin ohi nituen gauzak egin nitzakeenik umeekin. Umeak txikiak ziren garaia umeei %100ean dedikatzekoa zela ulertu genuen eta hauen garrasiak, kantuak, negarrak eta bihurrikeriak geureak zirela. Beste inor horien lekuko egin gabe. Ez ginen sekula taberna batean sartu, ez ginen sekula umeentzako prestatutako gunerik ez duen jatetxe batera joan, eta ez genuen sekula atseden-gune batean hankezurrik jarri. Present izan genuen gure umeak aingeruak zirela guretzako, baina gainontzekoek ez zituztela gure aingeruen deabrukeriak pairatuko. Orain, usu ikusten ditugu gurasoak, han eta hemen lagunekin jarrita, atseden hartzen, umeak batetik bestera korrika eta oihuka dabiltzala, gainontzekoon atseden unea baldintzatzen. Beraz, horixe esango nuke. Lerroartean irakurtzen ez dakitenentzako kartela dela jarritakoa. Esan gabe ere, errespetatu beharko genukeena.


Hestrud - Wikipedia, entziklopedia askea.\nPierre HERBET (2014-2020)\n50° 11′ 58″ N, 4° 09′ 05″ E / 50.199444444444°N,4.1513888888889°E / 50.199444444444; 4.1513888888889Koordenatuak: 50° 11′ 58″ N, 4° 09′ 05″ E / 50.199444444444°N,4.1513888888889°E / 50.199444444444; 4.1513888888889\nCousolre, Beaurieux, Solre-le-Château, Bérelles eta Sivry-Rance\nHestrud Frantziako udalerria da, Nord departamenduan dagoena, Hauts-de-France eskualdean. 2013an 260 biztanle zituen.\n2007an Hestrud udalerrian erroldatutako biztanleak 260 ziren. Familiak 105 ziren, horien artean 25 pertsona bakarrekoak ziren (18 bakarrik bizi ziren gizonak eta 7 bakarrik bizi ziren emakumeak), 40 seme-alabarik gabeko familiak ziren, 33 seme-alabak dituzten bikoteak ziren eta 7 seme-alabak dituzten guraso-bakarreko familiak ziren.\n2007an 116 etxebizitza zeuden, 103 familiaren etxebizitza nagusia ziren, 5 bigarren erresidentzia ziren eta 8 hutsik zeuden. 108 etxeak ziren eta 7 apartamentuak ziren. 103 etxebizitza nagusietatik 78 bere jabearen bizilekua ziren, 21 alokairuan okupaturik zeuden eta 4 doan lagata zeuden; 6 etxek bi gela zituzten, 8 etxek hiru zituzten, 20 etxek lau zituzten eta 68 etxek bost zituzten. 80 etxek euren parking plaza propioa zuten azpian. 42 etxetan ibilgailu bat zegoen eta 49 etxetan bat baino gehiago zituzten.\nHestrud udalerriko biztanleria-piramidea 2009an .\n2007an lan egiteko adina zuten pertsonak 179 ziren, horien artean 118 aktiboak ziren eta 61 inaktiboak ziren. 118 pertsona aktiboetatik 98 lanean zeuden (54 gizon eta 44 emakume) eta 20 langabezian zeuden (11 gizon eta 9 emakume). 61 pertsona inaktiboetatik 23 erretiraturik zeuden, 15 ikasten zeuden eta 23 "bestelako inaktibo" gisa sailkaturik zeuden.\n2009an Hestrud udalerrian 109 unitate fiskal zeuden, 276 pertsonek osaturik. Pertsona bakoitzeko diru-sarrera fiskalaren mediana urteko 18.107 euro zen.\n2000. urtean Hestrud udalerrian 4 nekazaritza-ustiategi zeuden, 276 hektarea erabiltzen.\nBeaurieux (3,4 km)\nEccles (3,9 km)\nBérelles (4,3 km)\nCousolre (5,0 km)\nSolre-le-Château (5,5 km)\nAibes (5,9 km)\nSolrinnes (5,9 km)\nWikimedia Commonsen badira fitxategi gehiago, gai hau dutenak: Hestrud\nOrriaren azken aldaketa: 22 otsaila 2019, 09:36.